कौटुंबिक गरजांना आधार देणारी मासिक शिधा योजना – एक घास गरजूंना – ऑक्टोबर २०१३ ते डिसेंबर २०१३ | Chittavedh | Chitpavan Katta - A blog about Exploring their Traditions & Culture of chitpavan kokanasth brahman

कौटुंबिक गरजांना आधार देणारी मासिक शिधा योजना – एक घास गरजूंना – ऑक्टोबर २०१३ ते डिसेंबर २०१३
ज्ञातीसंस्थेचे काम करत असताना ज्ञातीबंधावांशी सातत्याने संपर्क ठेवणे हे सर्वात महत्त्वाचे समजायला हवे. संघटन करताना केवळ एकत्र येणे एवढाच मर्यादित हेतू नसून ते टिकवणे, परस्परांमध्ये स्नेहभाव , आदरभाव निर्माण करणे , परस्परांच्या सुखदु:खांमध्ये सहभागी देणे, गरज ओळखून मदतीचा हात पुढे करणे , विशेष प्राविण्य मिळविणाऱ्या , तसेच नि:स्पृह्पणे चांगले समाजकार्य करणाऱ्या बांधवांचे यथोचित कौतुक तसेच वेळप्रसंगी वडीलकीची भूमिका घेवून उचित मार्गदर्शन करणे अशा सर्व बाबी संघटन कार्यामध्ये अनुस्यूत आहेत.
काळ झपाट्याने बदलतो आहे हे खरे आणि मानवी स्वभावही त्याला अपवाद नाही. विविध कारणांमुळे माणूस परस्परांपासून दुरावत चालला आहे. कुटुंबकलह वाढीला लागले आहेत. आपुलकीची जागा स्वार्थाने घेतली आहे. मी , माझं आणि माझ्यापुरतं ही वृत्ती वाढत चालली आहे. केवळ तरुण पिढीतच नव्हे तर सरसकट चंगळवाद फोफावतो आहे. आपली गरज जाणून ती संपल्यावर जे शिल्लक राहते त्यातील मोठा वाटा ‘नाही रे’ वर्गासाठी दिला जाणे हे भारतीय संस्कृतीचं अजोड लक्षण आहे.
चित्पावन ब्राह्मण तर षटकर्मी आहे. यजन-याजन, अध्ययन-अध्यापन आणि दान- अपरिग्रह अंगिकारलेले आपण समाजामध्ये अग्रणी आहोत याचा विसर पडता कामा नये. म्हणजे चित्पावन ब्राह्मण हा याचक नाही तर दाता आहे हे प्रत्येकाने लक्षात ठेवावे. माझं धन, माझं ज्ञान वा माझा घास यावर केवळ माझं अधिकार नसून त्यातील उचित वाटा हा समाजबांधवांसाठी आहे ह्याची जाण आपण ठेवली पाहिजे.
हा वाटा प्रत्येकाने आपल्या परीने उचलावा अथवा हा प्रत्येक घटक एका समूहामध्ये मिसळून जावा. ज्या चित्पावन ब्राह्मण संघाचा मी सभासद आहे, तो संघ माझा आहे, आपल्या सर्वांचा आहे, आपल्या सर्वांसाठी आहे ही भावना प्रत्येकाने जपावी. ‘आपल्या ज्ञातीचा उत्कर्ष साधणे अशी नोंद संस्थेच्या घटनेतील उद्दिष्टांमध्ये असते. ती कागदावर न राहता प्रत्यक्षात उतरायला हवी. कारण प्रत्येक सभासदाची या उद्दिष्टाला बांधिलकी असते.
आपल्या ज्ञातीतील एकही व्यक्ती केवळ आर्थिक अडचणींमुळे शिक्षणापासून वंचित राहू नये , तिचे आरोग्य चांगले राहावे तसेच तिला किमान दोन वेळच्या अन्नाची भ्रांत राहू नये ह्याची जबाबदारी प्रत्येकाच्या वतीने आपल्या संस्थेने घ्यावी याच हेतूने गेल्या १८ वर्षांपासून वाढत्या प्रमाणात शैक्षणिक शिष्यवृत्ती , तसेच वैद्यकीय सहाय्य संस्थेतर्फे दिले जात आहे.
पण सारे कुटुंबच जर परीस्थितीशी सतत झगडणारे असेल तर अशा कुटुंबाला आधार देणे , स्वतःच्या पायावर उभे राहीपर्यंत त्यांना आर्थिक पाठबळ देणे , कुटुंबातील व्यक्तीला नोकरी , व्यवसाय मिळवून देणे, आपल्यातील एक घास त्यांना देणे , या समाजात तुम्ही एकटे नसून आम्ही तुमच्या बरोबर आहोत हा दिलासा त्यांना देणे ही खरीखुरी गरज आहे. हीच बाब लक्षात घेवून जून २०११ च्या सुमारास सर्वश्री दातार आणि परचुरे कुटुंबियांसमोरची आकस्मिक अडचण दूर करण्याचा त्वरित निर्णय घेतला आणि मासिक शिधा योजनेचा उपक्रम सुरु केला.
ही योजना २०११ च्या वार्षिक सभेपुढे ठेवली मात्र आणि त्याच दिवशी तीन सभासदांनी सहभाग दिला. त्यानंतर याची व्याप्ती वाढवताना कुटुंबाची नेमकी गरज, आपली क्षमता आणि उपक्रमाचे सातत्य याचा विचार करून टप्प्याटप्प्याने यामध्ये जोशी, पाटणकर, वैद्य, गोरे आणि लिमये अशा पाच गरजू कुटुंबाना सहभागी करून घेतले. यानुसार एकूण ७ कुटुंबाना त्यातील व्यक्तिगणिक प्रतिमास ५०० रु. एवढी रक्कम शिधा म्हणून दिली जाते. त्यातील कोणतेही कुटुंब सुस्थितीत येईपर्यंत हा शिधा देणे चालू राहिल.
यासंदर्भात समस्त चित्पावन ब्राह्मण सभासद व ज्ञातीबांधवांस आम्ही विनम्र आवाहन करू इच्छितो की , शैक्षणिक /वैद्यकीय निधीमध्ये आपली उचित भर घालताना मासिक शिधा योजनेमध्येही आपला आर्थिक सहभाग द्यावा. या योजनेसाठी प्रतिमास १८००० एवढी रक्कम दिली जाते. आजपर्यंत अनेकांनी आपुलकीचा सहभाग दिल्याने ही योजना चांगली मूळ धरत आहे. आपली देणगी संघाचे कार्यालयात (सोमवारखेरीज ) सायंकाळी ५ ते ८ या वेळात अथवा या योजनेसाठीचे आय.डी. बी. आय. बँकेचे बचत खाते क्रमांक ४५५१००१००१४२२६ वर संघाचे नावाने जमा करून कार्यालयामध्ये प्रत्यक्ष वा खालील दोन क्रमांकावर एस एम एस द्वारा कळवावे.
माधव घुले – कार्याध्यक्ष -९५९४९९६६४६
त्पावन ब्राह्मण संघ, डोंबिवली
१०२, वरदानश्री सोसायटी,केळकर पथ,
रामनगर, डोंबिवली (पूर्व)-४२१ २०१,महाराष्ट्र
अधिकार आणि कर्तव्ये – संपादकीय – ऑक्टोबर २०१३ ते डिसेंबर २०१३
कुठे गेला परशुरामाचा बाण आणि बाणा – अ. वि. सहस्त्रबुद्धे – जानेवारी २०१४ ते मार्च २०१४


झाले मोकळे आकाश: लॅंडस्केप बोन्साय

इथे (अ)नियमितपणे ललित काही लिहायचा विचार आहे. मूड असला आणि सवड मिळाली म्हणजे मी असलं काही तरी लिहिते. त्यामुळे फार नियमित काही नवं आलं नाही तरी समजून घ्याल.
सिझनल झाडांची बाग, लॉन, गुलाब, अश्या बागकामातल्या यत्ता चढत गेलं म्हणजे काही वर्षांनी तुम्हाला बोन्साय करण्याचा अधिकार प्राप्त होतो. म्हणजे आपल्या स्वयंपाकघरात हौशा-नवशांनी एखादा पदर्थ करावा, पण वर्षभराचं लोणचं घालणं हे कसं खास सुगरणीचंच काम - तसं. बोन्साय करणं म्हणे प्रचंड चिकाटीचं काम आहे. वर्षानुवर्ष तन्मयतेने एखादी कलाकृती घडवावी, तसं. आणि लॅंडस्केप बोन्साय म्हणजे तर तुम्हाला आधी संपूर्ण देखावा डोळ्यापुढे आणता यायला हवा, आणि मग त्याची दीर्घकालीन कार्यवाही.
हा माझ्या बागेतला लॅंडस्केप बोन्सायचा लेटेस्ट नमुना.
या पोस्टवर पुण्याच्या पूर्वेकडून आक्रमाणाचा धोका संभवतो. तेंव्हा खास डिस्क्लेमर - मला बोन्सायचा अजूनही अतिशय राग आहे, आणि या ‘लॅंडस्केप’()मुळे माझं मतपरिवर्तन वगैरे झालेलं नाही. `झाडाला खुरटवायचं आणि त्याला सुंदर म्हणायचं हे कुठलं प्रेम)मुळे माझं मतपरिवर्तन वगैरे झालेलं नाही. `झाडाला खुरटवायचं आणि त्याला सुंदर म्हणायचं हे कुठलं प्रेम' इ. इ. प्रवचन ऐकावं लागलेल्या पूर्वेकडच्या लोकांनी फोटोच्या वरचं घडाभर तेल केवळ वातावरणनिर्मितीसाठी आहे याची कृपया नोंद घ्यावी :)
एप्रिल - मे महिन्यात कधीतरी धान्याला ऊन दिलं. कबुतरांनी त्यावर डल्ला मारू नये म्हणून वर चादर घालणं मस्टच. या चादरीवर ठेवायला वजन म्हणून एक कोरडी माती भरलेली कुंडी वापरली होती. आणि हा पांढरा दगडसुद्धा. ऊन देऊन झालं, धान्य भरून ठेवलं, आणि वापरात नसलेली गच्ची नेहेमीसारखीच बंद झाली. गच्चीचा केर काढायला आधेमधे बाईंनी काय उघडली असेल तेवढीच. केर काढताना सोयीसाठी बाईंनी तो दगड कुंडीतच टाकून ठेवला. उन्हाळा संपला, पाऊस आला. पावसाळा संपत आल्यावर त्या कुंडीत हा नॅचरल लॅंडस्केप तयार झालाय. :D :D
एवढं पकवून झाल्यावर आता पोस्टमधला मुख्य मुद्दा. बाबा आमटेंच्या ‘ज्वाला आणि फुले’ मधल्या दोन ओळी
‘वटवृक्षाच्या सावलीत सिद्धार्थाचा बुद्ध होतो
माणसाच्या सावलीत वटवृक्षाचा बोन्साय होतो’
अश्या काहिश्या आशयाच्या आठवताहेत. कवितेचं नाव आठवत नाही, नेमक्या शब्दांविषयीही खात्री नाही. पण या कवितेची फार सय येते आहे. ही कुणाकडे असेल तर प्लीज शेअर करा ना
:) मला वाटलं, आपल्यात काहीतरी मतभेद आहेत वाटतं  हुश्श
फिरक्या घेत बस हा तू
आता नेहेमीप्रमाणे तूच शोध आणि टाक इथे
अनघा, अग, त्या झाडाला बघून मला कविता आठवली, म्हणून :D
‘ज्वाला आणि फुले’ नाहीये माझ्याकडे ... आणि कुठे मिळेल माहित नाहीये :(
सविता, खरंय. फक्त सूर्यप्रकाश मिळायला हवा ... बाकी कुठल्याही परिस्थितीत तग धरून राहतात झाडं
आपण सगळे आता एक बोन्साय विरोधी क्लब काढू या :)
भले शाब्बास...आम्ही मारे इकडे निषेध अमक ढमक टायपायला घ्यायचं आणि गौरीनी लगेच चौकार मारायचा...:)
अवांतर, वटवृक्ष म्हटल की आम्हाला लगेच गटणे आठवतो...आणि पारंब्या आलेले पु ल...खो खो खो...
>>>> मला वाटलं, आपल्यात काहीतरी मतभेद आहेत वाटतं  हुश्श
फिरक्या घेत बस हा तू
अगं हो ना मलापण क्षणभर चुकल्यासारखंच वाटलं....
त्या दोन ओळी मस्त गं एकदम
बोन्साय विरोधी क्लबाच्या मेंबरशीपसाठी मी अर्ज दिलेला आहे वो बाय
बाकि तो फोटो आवडला....
आळश्यांचा राजा, याला म्हणतात "आ बैल मुझे मार." इथे बोन्साय विरोधी गट प्रबळ आहे. You asked for it. Now face the music :)
अपर्णा, गटणेचा ‘वटवृक्ष’विसरूनच गेले होते मी :D :D :D
(ही पोस्ट म्हणजे चार आण्याची कोंबडी आणि बारा आण्याचा मसाला झालाय.)
वड पिंपळासारखे वृक्ष उंच वाढतात, पण बहुतेक वेळा त्यांच्या बिया कुठे तरी कडेकपारीत, किंवा एखाद्या भिंतीवर, किंवा एखाद्या झाडावरच्या फांदीच्या बेचक्यात रूजलेल्या दिसतात. तिथे त्या झाडांचे पोषण होईलच याची कोणतीही खात्री नसते, तरीही ती झाडे तिथे रुजतात, अत्यंत कठीण परिस्थितीत तग धरतात. तसंच निसर्गातल्या इतर झाडांच्या बियाही जिथे रूजतील तिथे वाढतात. निसर्गातले सर्वच वृक्ष अशा कठीण परिस्थितीला सामोरे जातात, त्यातल्या ज्या झाडांच्या वाढीला पोषक परिस्थिती असते, त्यांचे वृक्ष बनतात, इतर मात्र खुरटलेल्या स्थितीतच तगून राहतात, पण अनुकूल परिस्थिती निर्माण झाली तर त्यांचीही वाढ होते. (अशा खुरटलेल्या वृक्षांपासूनच माणसाला बोन्साय करण्याची प्रेरणा मिळाली.)
बर्‍याचदा मोठ्या झाडांखाली पुरेशा पोषणाअभावी किंवा सूर्यप्रकाश न मिळाल्याने लहान झाडे, रुजलेली रोपटी वाढू शकत नाहीत, त्यांची वाढ खुरटते. कधीकधी जंगलातील प्राण्यांमुळेही (हत्ती, माकडे, वाळवी, मुंग्या इ.) झाडांच्या फांद्या मोडल्या जातात. त्यामुळे फक्त एखादा वृक्ष मोकळ्या जागेत वाढला म्हणजे त्याची उंच वाढ होतेच असे नाही. जंगलातही झाडांची वाढ रोखणारे, खुंटवणारे अनेक घटक असतात.
वनव्यवस्थापन (Forest Management) करतांनाही झाडांच्या काही विशिष्ट प्रजाती वाढवतांना तिथली इतर काही झाडे (वृक्ष) काढून टाकावे लागतात.
चिकू सारख्या बागायती झाडांची लागवड केली जाते, तेव्हा दर काही वर्षांनी त्यांची झाडापासून काही अंतरावर असलेल्या मुळांची नियमित कापणी करावी लागते. व्यावसायिक शेतीमध्ये ज्या झाडांचे कंद लावलेले असतात, अशा झाडांना मुख्य खोडाजवळ फुटणारे फुटवे काढून टाकावे लागतात.
बोन्सायमध्ये केल्या जाणार्‍या फांद्या आणि मुळांच्या कापणीबाबत इतकेच सांगता येईल, की ते झाड छोट्या कुंडीत वाढतांना त्याला पुरेसे पोषण मिळावे म्हणून त्याच्या अनावश्यक फांद्या आणि मुळे कापली जातात आणि इतर झाडांचीही अशी कापणी केली जाते. बर्‍याच वेळी निसर्गात वाढलेली खुरटलेली झाडेच बोन्साय करायला निवडली जातात. मी स्वतः बोन्साय करून पहिलेला नाही, पण एक नक्की सांगू शकेन, की बोन्साय करणे म्हणजे झाडाचे कुपोषण करणे नाही, तर योग्य ते पोषण देऊन मोठा वृक्ष लहान आकारात वाढवणे. जर झाडाला योग्य पोषण मिळाले नाही, तर त्याची वाढ खुरटून त्याला फुले, फळे येणे बंद होते. जेव्हा एखाद्या बोन्सायला फुलं किंवा फळं येतात तेव्हा त्याला योग्य ते पोषण मिळालं आहे याचे ते निदर्शक असते. झाडांना असे पोषण जेव्हा मिळते आणि झाडांची वाढ खुरटलेली नसते तेव्हाच दोनशे / तीनशे वर्षे वयाचे फुलणारे, फळणारे बोन्साय वृक्ष वाढवणे शक्य होते. जपानमध्ये हजार वर्षांहून अधिक वय असलेले बोन्सायवृक्ष वाढवलेले आढळतात.
म्हणून असे म्हणावेसे वाटते, की बोन्साय म्हणजे फ़क्त झाडांना शोभेसाठी बुटके करून ठेवणे नाही, तर ती एक शास्त्रशुद्ध कला आहे, पण ती सगळ्यांनाच जमेल असे नाही.
D D, ब्लॉगवर स्वागत, आणि सविस्तर प्रतिक्रियेबद्दल आभार
बोन्साय करताना झाडाची काळजी घेतात, मान्य. अश्या झाडांवर फुलं, फळंही दिसतात. पण ज्या वृक्षांकडे मान वर करून बघायचं, त्यांची सावली अनुभवायची, ती एवढ्याश्या उथळ कुंडीत बघायला मला तरी आवडत नाहीत.
उंच झाडं सगळ्यांनाच बघायला आवडतात. पण एखाद्या उंच वृक्षाच्या आजूबाजूला शोधक वृत्तीने पाहिलं, तर त्याच्याखालच्या जमिनीवर, त्याच वृक्षाच्या बियांमधून रुजलेली पण वाढ खुरटलेली पाचसहा तरी झाडं बघायला मिळतात, हा निसर्गाचाच अविष्कार आहे. असो.
मी माझ्या आधीच्या कॉमेंटमध्ये जे लिहायला विसरले, ते आता लिहितेय...
झाडांनाही भावना असतात आणि त्यांनाही संवेदना असतात. पण माणसामध्ये जशी चेतासंस्था असते, तशी चेतासंस्था झाडांमध्ये नसते, तिचे स्वरूप वेगळे असते. त्यामुळे झाडांना जाणवणार्‍या संवेदनांचे स्वरूप हे माणसाला जाणवणार्‍या संवेदनेपेक्षा काहीसे वेगळे असते. एखाद्या माणसाचा हात किंवा पाय कापावा लागला, तर त्याला वेदना होईल, अवयव गमावल्याचे दुःख होईल आणि आपले रूप डिफॉर्म झाले यामुळे त्याला काहीसे असुरक्षित वाटेल (कारण माणसाला दोनच हात किंवा दोनच पाय असतात आणि त्यापैकी एखादा गमावला तर नवीन हात किंवा पाय फुटणार नसतो.) पण जर एखाद्या झाडाची फांदी कापली गेली, तर त्या झाडाला वेदना होईल, त्याचबरोबर कापलेली फांदी ही त्या झाडाचे प्रोपॅगेशन होण्याची एक शक्यता असल्याने त्याचा आनंदही जाणवेल तसेच या तुटक्या फांदीमुळे त्याजागी अजून नवीन फांद्या येण्याची शक्यताही वाढते, त्यामुळे डिफॉर्म झाल्याचा असुरक्षितपणा झाडात निर्माण होण्याची शक्यता कमीच असेल.
थोडक्यात प्रत्येक वाढ झालेली फांदी कापली गेली, की ती झाडासाठी प्रोपॅगेशनची संभाव्यता असल्याने झाडाला जाणवणारी वेदना ही माणसाला जाणवणार्‍या वेदनेपेक्षा वेगळी ठरते.
एखादं झाड खूप उंच वाढू दिलं, त्याची एकही फांदी कापली नाही, एकाही प्राण्याला त्या झाडाबरोबर कोणतीही इंटरअ‍ॅक्शन करण्याची संधी दिली नाही, तर त्या झाडाची फांदीमुळे प्रोपॅगेशन होण्याची शक्यता खूपच कमी होईल आणि त्याला फक्त बिया रुजून होणार्‍या प्रोपॅगेशनवर अवलंबून रहावे लागेल. अशा वेळी खूप वाढ झालेल्या फांद्याच्या वजनाचा भार झाडाला पेलवत नाही आणि काही जास्त वाढलेल्या फांद्या स्वतःहूनच कोसळून पडतात. हे खूपच परस्परसापेक्ष आहे.
त्यामुळे बोन्सायबाबत तटस्थपणे बोलतांना त्या झाडाच्या फांद्या आणि मुळं कापणं हे अगदी चुकीचं आहे असं म्हणता येणार नाही किंवा ते अनैतिक आहे, असाही दावा करता येणर नाही. शिवाय बोन्साय केलेली झाडं जर कुंडीतून काढून परत जमिनीत लावली, तर ती पुन्हा जोमाने वाढतात. त्यांची बोन्सायची ही स्थिती पुन्हा बदलता येऊ शकते.
अर्थात तुमचं बोन्सायबाबतचं मत बदलावं म्हणून मी हे सांगत नसून, "बोन्साय करणं हे नैतिक की अनैतिक" ह्या संभ्रमात सापडलेल्या व्यक्तींना निसर्गाचा यासंदर्भातला रोल असा असतो ह्याची जाणिव करून देण्याचा हा एक प्रयत्न आहे. तुमची बोन्सायबद्दलचीच पोस्ट असल्याने साहजिकच ही कॉमेंट बोन्सायबद्दल सर्च करणार्‍यांच्या नजरेला पडेल, म्हणून मुद्दाम हे लिहीत आहे.
देवयानी, खूपच उपयुक्त माहिती .. इथे शेअर केल्याबद्दल आभार
कुठल्याही प्रकारची शेती / बाग हा माणसाचा प्रयत्न निसर्गाला आपल्या अंकित करण्याचाच प्रयत्न असतो. (आणि विज्ञानाच्या प्रगतीबरोबर हा इंटरफेअरन्स वाढतच जाणार.) त्यामुळे माणसाचा कुठला, काय मर्यादेपर्यंतचा इंटरफेअरन्स नैतिक आणि कुठला अनैतिक असं ठरवणं अवघड आहे.
पण बोन्साय मला आवडत नाही. त्यातलं सौंदर्य मला तरी दिसत नाही. 'respect for small things' वगैरे कल्पना पटत नाहीत.
अपर्णाची संपूर्ण कमेंट कॉफीत पेस्ट
(कमेंट द्यायला उशीर केल्यावर अजून काय होणार म्हणा
मला सखाराम गटणे पुन्हा वाचायला पाहिजे एकदा ... वटावृक्ष पार विसरून गेले होते मी
बा द वे - कं पोस्ट प्रकल्प पूर्ण झालाय माझा. (अखेरीस
माणूस हा शेती करणारा निसर्गातला एकमेव प्राणी नाही. मुंग्या सुद्धा अफिड्स नावाच्या किड्यांची आणि एक प्रकारच्या बुरशीची शेती करतात, इतकंच नाही तर त्यांना उदार आश्रय देणार्‍या एका झाडाच्या कळ्याही त्या कुरतडून टाकण्याशारखा निर्घृणपणा त्या दाखवतात कारण त्यामुळे त्यांना रहायला जास्त मोकळि जागा मिळते.
तुम्ही संवेदनाक्षम असल्याने तुम्हांला बोन्साय आवडत नाही, तसेच सिल्कचे कपडे पण आवडत नसतील कारण सिल्कचं कापड तयार करण्यासाठी हजारो-लाखो रेशमाच्या किड्य़ांना त्यांच्या कोशावस्थेतच मारावं लागतं. बोन्साय तरी जिवंत असतो पण हे किडे तर मरतातच. तसंच तुम्ही मध पण वापरत नसाल कारण मध काढण्यासाठी लाखो मधमाशांचं घर उध्वस्त करावं लागतं. कोंबड्यांच्या फार्ममध्ये त्यांना आयुष्यभर एका छोट्या पिंजर्‍यात कोंडून ठेवलं जातं म्हणजे त्यांचाही तो एकप्रकारचा बोन्सायच म्हणावा लागेल हे तुम्हांलाही पटेल. :)
जे संपूर्ण शाकाहारी असतात ते प्राण्यांचं दूध पीत नाहीत, मध खात नाहीत, सिल्कचं कापडही वापरत नाहीत आणि नॉनव्हेज, अंडी वगैरे तर अजिबात खात नाहीत असं आमच्या झूऑलॉजीच्या मॅडम म्हणायच्या. :)
एकंदरीत मी याबाबत फारच कन्फ्युज्ड आहे.
हाफ झुऑलॉजिस्ट, ब्लॉगवर स्वागत, आणि प्रतिक्रियेबद्दल आभार तुम्ही दिलेल्या मुंग्याविषयीच्या लिंक्स सही आहेत
मला बोन्साय का आवडत नाही ते वर देवयानीच्या प्रतिक्रियेच्या उत्तरात लिहिलंय. सुपर संवेदनाक्षम असल्याचा किंवा नैतिकतेच्या विचारातून संपूर्ण शाकाहारी असल्याचा दावा मी करत नाहीये.
गौरी , मस्त पोष्ट टाकली बघ . त्या शिवाय खालील चर्चा पण अत्यन्त माहिती देणरी आहे , मात्र मी खरी शाकाहारी कि नाही ह्या बाबत सम्भ्रम वाढ्ले बुवा.
सिल्क साडी शिवाय जगता येते ग पण दूध
आणी बोन्साई बद्दल म्हणायचे झाले तर , वाढ खुर्टावुन जगवायचे अणी त्याला सुन्दर म्हणायचे मला पटत नाहि.
हे माझे मत ह्याच झूलोजीशी कही ही सम्बन्ध नही.
कीर्ती, खूप दिवसांनी प्रतिक्रिया दिलीस ब्लॉगवर मला वाटलं कुठे हरवलीस म्हणून. :)
शाकाहाराविषयीच्या आपल्या कल्पनांमध्ये संस्काराचा केवढा मोठा भाग असतो ना ... दूध आणि त्यापासून बनणारे पदार्थ शाकाहारात येत नाहीत हे पचायला जड जातं. :)
संपूर्ण शाकाहारी लोकांना vegan म्हणतात, तर दूध आणि दुग्धजन्य पदार्थ आहारात वापरणार्‍या शाकाहारींना lacto vegetarian म्हणतात. आपण आपल्या मनाशी काही पूर्वग्रह बनवलेले असतात आणि त्याचप्रमाणे आपण विचार करतो, ह्याचे हे एक उत्तम उदाहरण आहे. मी परत कॉमेंट देणार नव्हते, पण ह्या झूऑलॉजीमुळे पुन्हा एकदा कॉमेंट देत आहे.
सॅलॅमॅंडर सारखा प्राणी जेव्हा एखादे बोट गमावतो तेव्हा त्या प्राण्याला पुन्हा बोट फुटते. तसेच सेंटीपेड सारखे प्राणी सुद्धा अर्भकावस्थेत असतांना एखादा पाय गमावतात, तेव्हा त्यांना तो पाय परत फुटतो. शेपटी तुटलेली पाल तुम्ही सगळ्यांनी पाहिलीच असेल, शत्रूला चकवण्यासाठी पाल स्वतःच स्वतःची शेपटी तोडून टाकते आणि पळत सुटते, अर्थात पालीला परत शेपटी फुटते. या सगळ्या प्राण्यांमध्ये जशी पुनर्निर्माणाची शक्ती असते, काहीशी तशाच प्रकारची पुनर्निर्माणाची शक्ती झाडांमध्येही असते. पाल ज्या सहजतेने स्वतःची शेपटी तोडून टाकण्याची क्रिया स्वीकारते, त्याच सहजतेने झाडेही स्वतःची मुळे आणि फांद्या तोडून टाकणे स्वीकारतात. त्याशिवाय झाडाची वेगळ्या प्रकारची चेतासंस्था असते, म्हणून झाडाला त्याच्या फांद्या आणि मुळे कापून लहान आकारात वाढविणे क्रूरपणाचे ठरत नाही. निसर्गाने एखादा परिपक्व वृक्ष किती उंचीपर्यंत वाढावा याच्यावर मर्यादा घातली आहे, पण परिपक्व वृक्षाला फुले आणि फळे लागण्यासाठी त्याची उंची कमीत कमी किती असावी याच्यावर निसर्गाने काहीही निर्बंध घातलेला नाही, म्हणून जंगलात सुद्धा खुरटलेल्या वृक्षालाही फुले, फळे लागलेली दिसतात.
असे जरी असले, तरी जी झाडे (वृक्ष) कठीण परिस्थितीत तग धरून राहू शकतात - ज्यांची अशा प्रकारे राहण्याची क्षमता असते, त्यांचाच बोन्साय होऊ शकतो. मनात आणले म्हणून वाटेल त्या झाडाचा बोन्साय करता येत नाही. नारळासारख्या उंच झाडांचा बोन्साय करता येत नाही. वाळवंटात काही मीटर उंच वाढणार्‍या निवडुंगाचाही बोन्साय करता येत नाही. किंवा गणेशवेलीसारख्या नाजूक पण पसरट वाढणार्‍या वेलींचाही बोन्साय करता येत नाही. नारळ, निवडुंग, गणेशवेल इत्यादींचा बोन्साय करायचा ठरवला तर ते क्रूरपणाचे ठरेल, कारण त्यांची तशा प्रकारे वाढण्याची क्षमताच नसते.
बोन्सायच्या झाडांकडे जर दुर्लक्ष झाले आणि त्यांना पाणी घातले गेले नाही, तर त्यांची पाने सुकतील, कदाचित गळतीलही, पण त्यांची मुळे मात्र वेगाने वाढून आजूबाजूला पसरतील आणि पाण्याचा शोध घेतील आणि बहुतेक वेळा ते झाड पाणी मिळेपर्यंत तग धरून जिवंत राहिलेले दिसेल... कारण ते त्यांच्या जीन्समध्येच आहे. पण काचेच्या बंदिस्त टेरॅरियममध्ये वाढणार्‍या झाडांकडे दुर्लक्ष झाले आणि त्यांना पाणी घातले गेले नाही किंवा जास्त घातले गेले, तर ती नाजूक झाडे तग धरू शकणार नाहीत कारण तसं त्यांच्या जीन्समध्येच नाही. अर्थात बोन्सायपेक्षाही काचेच्या टेरॅरियममध्ये झाडे वाढवणे जास्त चिंतेचे आहे. पुढच्या काही दिवसांत शक्य झालं तर, मी एक पोस्ट लिहून टेरॅरियम काय असतं त्याची माहिती ब्लॉगवर टाकेन.
) प्रतिक्रियेआंमधून खूपच छान माहिती मिळते आहे. त्यामुळे अजूनही सविस्तर प्रतिक्रिया येऊ देत
टेरॅरियम मी कधी प्रत्यक्षात बघितलेलं नाही. एवढ्याश्या बंदिस्त जागेत झाडांची रचना ही कल्पना काही मला आवडली नाही. बोन्सायसारखीच. :)
तुम्हांला माझी मतं पटत नसतांनाही, तुम्ही ती मांडायची संधी दिली याबद्दल मनःपूर्वक धन्यवाद
मात्र हे वाचून कोणी आपली मतं बदलावीत अशी माझी अपेक्षा नाही. माझा स्कॅनर सध्या बंद असल्याने, टेरॅरियमचे फोटो मला दुसरीकडून स्कॅन करून घ्यावे लागतील, ते मिळाले, की मी लगेच टेरॅरियमची पोस्ट टाकेन.
देवयानी, मला ब्लॉगवर तू म्हटलेलं पळेल ... :) इथे फक्त सहमतीच्याच प्रतिक्रिया हव्यात असं नाही. वेगळं मत मांडलं गेलं म्हणजे नवी माहिती, नवा दृष्टीकोनही मिळतो त्याबरोबर, नाही का
गौरी , सध्या भारतात परत आले आहे . मुले शाळा , कोचिंग शोधत होते. अता जरा नविन ठिकाणी (इंदुरला) जम बसला आहे.
म्हणून ब्लॉग वर हालचाल कमी होती.
कीर्ती, नव्या जागेत सगळं सेटल झालं का मग तशी इंदोर फार छान जागा आहे राहण्यासाठी. (आणि खाण्यासाठी :D)
मी माझ्या ब्लॉगवर टेरॅरियमबद्दल पोस्ट लिहिली आहे.
मराठीतली पोस्ट टेरॅरियम - काचपात्रातला बगिचा इथे वाचा - http://swingsofmind.blogspot.com/2011/11/blog-post.html
देवयानी, खूप माहितीपूर्ण पोस्ट ... टेरॅरियमविषयी मराठीतून सविस्तर माहिती मी पहिल्यांदाच बघितली. मराठीमध्ये बागकामाविषयी एकही अभ्यासपूर्ण ब्लॉग मला अजून तरी दिसला नाहीये. अजून वेगवेगळ्या विषयांवर लिहिणार का
झाडांविषयी लिहितांना त्यांच्याबद्दलच्या ज्या गोष्टींचा मी प्रत्यक्ष अनुभव घेतलेला आहे, किंवा जी झाडे प्रत्यक्ष वाढवून पाहिलेली आहेत त्यांच्याबद्दलच लिहिते. बोन्साय मी प्रत्यक्ष केला नाही, पण वड आणि पिंपळाची झाडं कुंडीत वाढवून पाहिली आहेत, बोन्सायचे दोनवेळा प्रॅक्टीकल्स पाहिले आहेत आणि माझ्या नातेवाईकांनी तयार केलेले बोन्सायही मी स्वतः पाहिले असल्याने मी त्याच्याविषयी इतके सविस्तर लिहू शकले.
सध्या आमच्या परिसरात उंच इमारती उभ्या झाल्याने सूर्यप्रकाश अडला जातो, त्यामुळे झाडं लावण्यावरही मर्यादा आली आहे. म्हणूनच मी या विषयावर फारसं काही लिहिलेलं नाही. एखादं विशिष्ट झाड नजरेसमोर ठेवून लिहितांना ते कोणत्या प्रकारच्या मातीत वाढतं, त्याची पाण्याची आणि सूर्यप्रकाशाची गरज, त्याला खत कशा प्रकारे घालायचं, त्याला होणारे रोग आणि त्यावरच्या उपाययोजना ह्याबद्दल लिहिलं जातं. मराठीत ह्या विषयावर अनेक माहितीपूर्ण पुस्तकं उपलब्ध आहेत.पुण्याला दरवर्षी कृषी प्रदर्शन भरतं तिथल्या स्टॉलवर ही पुस्तकं उपलब्ध असतात. तसंच मुंबईतही दरवर्षी झाडांची प्रदर्शनं भरतात, तिथेही ही पुस्तकं उपलब्ध असतात.
जे पुस्तकात आहे, तेच ब्लॉगवर टाकण्यात विशेष अर्थ नाही. माझ्याजवळची माहिती आणि माझा प्रत्यक्ष अनुभव ह्यावर आधारलेला लेख लिहायला मला आवडेल. मात्र तुम्हांला एखाद्या विशिष्ट झाडाविषयी माहिती हवी असेल किंवा झाडांविषयी काही शंका असतील, तर जरूर मला इमेल पाठवा, मी मला जितकी माहिती आहे, तितकी तुम्हांला निश्चित देईन. कदाचित तुमच्या शंकेतून मला एखादा विषय सुचला, तर त्याबद्दल मी ब्लॉगवर लिहिन.
देवयानी, पडत्या फळाची आज्ञा घेऊन लगोलग माझ्या पहिल्या दोन शंका:
१. रानजाई आणि बदामी एक्झोरावर काळ्या मुंग्या mealybugs घेऊन येताहेत. पहिल्यांदा मुंग्या येतात, नंतर बग्ज दिसायला लागतात. मुंग्याच त्यांना घेऊन येतात अशी मला शंका आहे.मुंग्यांचा आणि या किडीचा काय संबंध असतो
२. माझी गच्ची उत्तरेला येते. म्हणजे उन्हाळ्यात भरपूर ऊन, हिवाळ्यात सावली. अश्या बागेसाठी काही सजेशन्स
१. मिलीबग्जच्या शरीरातून बाहेर पडणार्‍या हनीड्यू च्य़ा स्त्रावाकडे मुंग्या आकर्षित होतात, म्हणून त्या मिलीबग्जना पाळून त्यांचा उपयोग करून घेतात.
मिलीबग्ज कमी प्रमाणात असतील, तर एखादी काडी घेऊन तिने ते मिलीबग्ज काढून टाकावेत.
मिलीबग्ज थोडे जास्त असतील, तर लागण झालेला भाग कापून टाकावा. कापलेला भाग झाडांच्या जवळ राहणार नाही याची दक्षता घ्यावी.
मिलीबग्ज खूप प्रमाणात असतील तर, त्यांच्यावर तंबाखूचे किंवा साबणाचे मिश्रण फवारावे. हे मिश्रण त्या मिलीबग्जना पूर्ण ओले करेल, याची दक्षता घ्यावी. मात्र मिश्रण फवारण्याआधी झाडाला दोन दिवस भरपूर पाणी घातलेले असू द्यावे, म्हणजे झाडांवर त्याचा परिणाम होणार नाही.
तंबाखूचे मिश्रण तयार करण्यासाठी थोडा तंबाखू घेऊन तीनचार दिवस पाण्यात भिजवून ठेवावा आणि त्या मिश्रणाचा रंग चहाच्या रंगाइतका दिसेल अशा तीव्रतेचे मिश्रण तयार झाले, की ते लागण झालेल्या भागावर फवारावे.
साबणाचे मिश्रण तयार करतांना सौम्य तीव्रतेचा असणारा डिश वॉशिंग लिक्विड सोप घ्यावा. ५मिली (१ टीस्पून) लिक्विड सोप १ लिटर पाण्यात मिसळून त्याचे मिश्रण झाडाच्या लागण झालेल्या भागावर फवारावे व मिलीबग्जना पूर्ण ओले करावे. किंवा या मिश्रणात एखादे कापड भिजवून त्यानेही झाडांच्या फांद्या पुसून घेता येतील.जर सतत मिलीबग्जची लागण होत असेल, तर महिन्यातून एकदा अशा प्रकारे साबणपाण्याने फांद्या पुसून घ्याव्या.
मुंग्या जर मिलीबग्जना मुळांलगतच्या मातीतून घेऊन येत असतील, तर ते झाड कुंडीतून काढून पाण्याने नीट धुवून घ्यावे, त्याच्यावर कुठेही मिलीबग्ज नाहीत याची खात्री करून मग ते निर्जंतुक केलेल्या मातीत लावावे.
२. गच्चीत हिवाळ्यात किती तास ऊन असते त्याचा अंदाज घ्यावा. माझ्या अंदाजाप्रमाणे ज्यांना गुलाबापेक्षा कमी ऊन लागते अशी दोन ते तीन तास सूर्यप्रकाश पुरणारी फुलझाडे तुम्हांला लावता येतील.
शेवंती, झेंडू, निशिगंध, जास्वंद, गोकर्ण इत्यादी झाडे चालतील.... मात्र कदाचित अशा फुलझाडांना हिवाळ्यात कमी फुलं येतील. हिवाळ्यातही दोनतीन तास ऊन येत असेल, तर बटण गुलाबही लावता येतील. हया फुलझाडांना हिवाळ्यात ऊन येणार्‍या जागी ठेवण्याची दक्षता मात्र घ्या.
फॉलिएज प्लांट्स लावायची असतील, तर त्यातल्या ज्या झाडांना जास्त प्रकाश चालतो अशी झाडे लावता येतील, मात्र उन्हाळ्यात या फॉलिएज प्लांट्स्ना हलवून थोड्या सावलीच्या जागी ठेवावे लागेल म्हणजे ती जळणार नाहीत. पामची झाडेही लावता येतील. तसेच कमी प्रकाशात वाढणारी फॉलिएज प्लांट्स लावायची असतील, तर उन्हाळ्यात त्यांच्याभोवती शेडनेट टाकावे, ह्यातून सूर्यप्रकाश गाळून येतो. नर्सरीत ७५%, ५०%, २५% अश तीव्रतेची शेडनेट्स मिळतात, त्यातून आपल्याला हवे ते निवडून घ्यावे.
'इथे फक्त सहमतीच्याच प्रतिक्रिया हव्यात असं नाही. वेगळं मत मांडलं गेलं म्हणजे नवी माहिती, नवा दृष्टीकोनही मिळतो त्याबरोबर, नाही का
 एकदम चर्चा ( वाद नाही म्हटलंय हा मी
देवयानी, माझ्याकडे थंडीमध्ये साधारण दोन महिने एक - दोन तासही ऊन येत नाही. नंतर हळुहळू ऊन्हाचं प्रमाण वाढत जातं. सद्ध्या सोनचाफा, जांभळी अबोली, मदनबाण, लाल एक्झोरा, बदामी एक्झोरा, रानजाई, जाई, झेंडू, कण्हेर, कढीपत्ता, शेवंती, दवणा, पॉईन्सेटिया, बाल्सम, फिलोडेंड्रॉन, ब्लीडिंग हार्ट व्हाईन आणि अजून काही फॉलिएज प्लांट्स आहेत. थंडीत ऊन नाही म्हणून निम्म्या झाडांवर कीड पडते, आणि उन्हाळ्यात उरलेली करपायला लागतात. सध्या तरी शेड नेट लावणं शक्य नाही, आणि दिवसभर घरात कोणी नसल्यामुळे कबुतरांचा उपद्रव फार आहे. पूर्वी मी सौम्य साबणाचं द्रावण कीडीसाठी फवारत होते, पण त्यापेक्षा डेटॉलचं पाणी जास्त चांगलं असं मला सांगितलं. त्यामुळे सद्ध्या फक्त डेटॉलचं पाणी आणि कीड दिसली की हाताने काढून टाकणं असं चाललंय.
चर्चेतून केवढी नवी माहिती पुढे आली आहे बघ
काहीजण मिलीबग्जसाठी डेटॉल वापरतात, पण डेटॉलच्या अतिवापरामुळे झाडांच्या सालीच्या पेशी अतिशुष्क होऊन जळू शकतात. म्हणून डेटॉल वापरतांना त्याचा स्प्रे न फवारता, ब्रशने डेटॉलचे द्रावण लागण झालेल्या भागावर लावावे.
तुम्हांला ज्या व्यक्तीने डेटॉल वापरण्याचा सल्ला दिला, ती निश्चितच या क्षेत्रातली अनुभवी व्यक्ती असेल. मी फक्त हौस म्हणून हॉर्टीकल्चरचा डिप्लोमा केला आहे, त्यामुळे मला असलेली पुस्तकी माहिती मी दिली. अर्थात, साबणच्या द्रावणाचा उपयोग मी करून पाहिला आहे, पण त्या झाडांवर तेव्हा लागण जास्त नसल्याने, ती कीड लगेच आटोक्यात आली होती.
असो. सध्या पुरेसा प्रकाश मिळत नसल्याने तुमच्या झाडांवर कीड पडत आहे. त्यासाठी तुम्ही आर्टीफिशीअल प्रकाशात झाडे वाढवू शकता. यासाठी ६० वॅटचा वॉर्म फ्लुरोसन्ट लाईट (ज्याच्या स्पेक्ट्रममधून रेड लाईट बाहेर पडतो, असा ) घेऊन तो झाडांपासून चार फूट अंतरापेक्षा थोडा वर लावावा. साधारण प्रत्येक स्क्वेअर फूटाला २० ते ४० वॅट लाईट मिळेल अशी दिव्यांची रचना करावी व या दिव्यांखाली फुलझाडांच्या कुंड्या ठेवाव्या. कमी प्रकाश लागणारी झाडे प्रकाशाच्या वर्तुळाच्या कडेला ठेवावी. रोज संध्याकाळी तीन ते चार तास हे दिवे लावून ठेवावे. इतका वेळ प्रकाश मिळाला, तरी झाडांची वाढ होऊन त्यांच्यावरची कीड कमी होईल.
फ्लुरोसन्ट लाईटच्या ऐवजी साधा इनकॅन्डेन्सण्ट बल्बही वापरता येईल, पण तो जरा अधिक उंचीवर लावावा लागेल.
टेरेस पूर्ण ओपन असेल, तर कबुतरांचा उपद्रव थांबवता येणार नाही, मात्र थोडी बंदिस्त टेरेस असेल, तर कबुतरे येऊ नयेत यासाठी लावण्याचे खास नेट मिळते, ते वापरता येईल.
मला झाडाच्या बी पासुन बोन्साय करायचे आहे त्तर मला plz माहीती द्या
प्रतिक, बोन्साय कसं करतात याची माझी माहिती प्राथमिक आणि केवळ ऐकीव आहे. वर प्रतिक्रिया दिल्यात त्या देवयानी (D D) किंवा अजून कुणी तज्ञांकडून तुम्हाला ही माहिती मिळू शकेल.
छायाचित्र प्रासंगिक Profound thoughts from empty mind ;) भटकंती हिरवाई नस्त्या उठाठेवी पुस्तक कविता काऊचिऊच्या गोष्टी जगतांना दिनविशेष जर्मनी ओरिसा भाषांतर रेघोट्या किडेमाकोडे भाषा सिनेमा श्री लंका तिबेट
शमा - ए - महफ़िल
माझे भारत भ्रमण ...
~ बालभारती - मराठी कविता ~
ब्लॉग - मोगरा फुलला
कास पुराणं ... संपूर्णम्


झाले मोकळे आकाश: बालभारती: आठवणीतील कविता

इथे (अ)नियमितपणे ललित काही लिहायचा विचार आहे. मूड असला आणि सवड मिळाली म्हणजे मी असलं काही तरी लिहिते. त्यामुळे फार नियमित काही नवं आलं नाही तरी समजून घ्याल.
गेल्या आठवड्यात मला एक सुंदर दिवाळी भेट मिळालीय. आपल्या सगळ्यांच्या आवडत्या बालभारतीमधल्या कवितांचं संकलन श्री. सुरेश शिरोडकर त्यांच्या या ब्लॉगवर करत असतात. तिथे ‘या बालांनो’ आहे, ‘श्रावणमासी’ आहे, ‘आनंदी आनंद गडे’ आहे, ‘गवतफुला’ आहे, ‘लाडकी बाहुली’ आहे ... जी कविता ऐकून आपण थेट शाळेच्या वर्गात जाऊन पोहोचतो, त्या सगळ्या बालभारतीमधल्या सुंदर सुंदर कविता तिथे आहेत.
श्री. शिरोडकरांनी यातल्या तब्बल १८१ कवितांचं संकलन इ-पुस्तक रूपात प्रसिद्ध केलंय. या इ-पुस्तकाची सुंदर भेट त्यांनी पाठवलीय गेला आठवडाभर मी संधी मिळाली की बालभारतीमध्ये डोकावते आहे ... त्यातली एक कविता वाचायची, आणि कवितेच्या आठवणींमध्ये हरवून जायचं असा खेळ चाललाय. या भेटीसाठी श्री शिरोडकरांचे आभार मानावे तेवढे थोडे आहेत.
हे इ-पुस्तक जालावर इथे उपलब्ध आहे ... तेंव्हा वाट कसली बघताय डाऊनलोड करा आणि तुमच्या लाडक्या कवितांचं पुस्तक मिळवा
अगं मी कालच वाचल्या काही कविता.... आठवणींच्या राज्यातून परत येताना पावलं जड होतात बघ.... त्या कविता शिकवणाऱ्या बाई, वर्गातली मुलं मुली ... रमायला होतं नाही
तन्वी, खरंय. शाळेचं वर्ष सुरू झालं, की एक दोन आठवड्यातच ‘बालभारती’चा फडशा पाडला जायचा इतकी ही पुस्तकं, त्यातल्या कविता आणि गोष्टींची भुरळ होती
 ही लिंक पाठवल्या बद्दल.
विनय, आपण खरे आभार मानायला हवेत शिरोडकरांचे ... मेहनत घेऊन एवढं मोठ्ठं संकलन केल्याबद्दल, आणि ते जालावर उपलब्ध करून दिल्याबद्दल
खरच बालभारती ची तोड कशालाच नाही. खूप खूप धन्यवाद या संग्रहा साठी माझ्या कडे तो आहेच पण याची आकर्षक मांडणी मुळे तो जरा जास्त चांगला वाटतोय. श्री. सुरेश शिरोडकर सरांचे पण खूप आभार .
खर तर मी महाराष्ट्रात कधीच शिकले नही तरी ही ह्या कविता वचयला खूप च्हन वाटत आहे . पण माझा मोठा लेक ४-५ वर्ष बालभारती शिकला आहे त्या मुळे ह्या पैकी बर्याच कविता महितीच्या होत्या.
ऎ , मी पण एक कवित शोधत अहे ( बालभारती इन्ग्रजीतील) केट केट यू विल बी लेट.......जर कोणस महित असेल तर जाला वर टाकवी
मी मराठी, खरंय. श्री शिरोडकरांनी मेहनत घेऊन आकर्षक मांडणीत सादर केल्या आहेत कविता.
कीर्ती, माझ्यासाठी या कवितांबाबत त्या मूळ कवितांची गोडी आणि त्यांच्याशी निगडीत आठवणी यांची इतकी सरमिसळ झाली आहे, की तटस्थपणे कविता म्हणून यातली एक एक कशी आहे हा विचारच मनात येत नाही. या आठवणी नसतानाही त्या छान वाटतात म्हणून मस्त वाटलं. तू शोधते आहेस ती इंग्रजी कविता ओळखीची वाटत नाहीये.:(
गौरी, तिथे क्लिक केल्यावर खूप फाइल दिसत आहेत. त्यातली कोणती घ्यायची
राज, पहिली लिंक ... मेपलसारख्या पानांचं चित्र आहे आणि पुस्तकाचं नाव दिसत नाहीये ती.
ओके सापडली. मी चुकून 'पुस्तक डाउनलोड करण्यासाठी इथे क्लिक करा' वर जात होतो. तिथेही बरीच पुस्तके आहेत.
मस्त मस्त कविता आहेत. मला इयता ७ वी, तुकडी ब आठवली. :) अनेक आभार.
मी last week मधेच "ती फुलराणी" हि कविता net वर शोधात होते पण मला नाही मिळाली हे बुक download करून आधी ती कविता वाचली :)
राज, बाकी लिंक्स मी बघितल्या नाहीत ... पण बरीच पुस्तकं दिसताहेत तिथे. ७वी ‘ब’ ऐवजी ‘ई’, बाकी सेम टू सेम :)
वैशाली, शाळेत असताना ‘फुलराणी’ पूर्ण पाठ होती :)
Suresh - सुरेश शिरोडकर said...
"बालभारती आठवणीतील कविता" या ब्लॉगबद्दल तसेच पुस्तकाबद्दल इथे चर्चा घडवून आणल्याबद्दल गौरीचे आणि तिच्या ब्लॉगवरील सर्व वाचकांचे आभार. आपल्या संग्रही बालभारतीतील काही कविता असल्यास आपण मला skarsuresh@gmail.com या ईमेल Id वर पाठवू शकता.
शिरोडकर सर, इतक्या सुंदर संकलनाबद्दल मी तुमचे आभार मानायला हवेत :)
छायाचित्र प्रासंगिक Profound thoughts from empty mind ;) भटकंती हिरवाई नस्त्या उठाठेवी पुस्तक कविता काऊचिऊच्या गोष्टी जगतांना दिनविशेष जर्मनी ओरिसा भाषांतर रेघोट्या किडेमाकोडे भाषा सिनेमा श्री लंका तिबेट
शमा - ए - महफ़िल
माझे भारत भ्रमण ...
~ बालभारती - मराठी कविता ~
ब्लॉग - मोगरा फुलला
कास पुराणं ... संपूर्णम्


शेतकरी: कापूस बियाणे विक्रीस "महिको'वर कायमची बंदी

शुक्रवार, १० ऑगस्ट, २०१२
कापूस बियाणे विक्रीस "महिको'वर कायमची बंदी
पुणे- महाराष्ट्र हायब्रीड सीड्‌स, जालना (महिको) या बियाणे उत्पादक कंपनीवर राज्यात कापसाचे कोणत्याही प्रकारचे बियाणे विकण्यास कायमस्वरूपी बंदी घालण्याचा निर्णय कृषी विभागाने घेतला आहे. सलग दोन वर्षे बियाण्याचे नियोजन व पुरवठ्यात अनियमितता ठेवून काळाबाजार व गैरप्रकारांना प्रोत्साहन दिल्याप्रकरणी दोषी आढळल्याने ही कारवाई करण्यात आल्याची माहिती कृषी आयुक्तालयातून देण्यात आली.
निविष्ठा व गुणनियंत्रण संचालक डॉ. सुदाम अडसूळ यांनी कंपनीचा बियाणे विक्री परवाना रद्द करण्याचा आदेश नुकताच लागू केला आहे. याशिवाय यापुढे राज्यात महिकोचे कापूस बियाणे विक्री होणार नाही याची दक्षता घेण्याचे व तसे आढळल्यास संबंधितांवर फौजदारी कारवाई करण्याचे आदेश लागू करण्यात आले आहेत. कंपनीने आदेशाविरुद्ध दाद मागितल्यास कृषी विभागाचे म्हणणे ऐकून घेतल्याशिवाय कोणताही निर्णय घेऊ नये, अशी विनंतीही (कॅव्हेट) कृषी विभागामार्फत उच्च न्यायालयाच्या औरंगाबाद व मुंबई खंडपीठांना करण्यात आली आहे.
महाराष्ट्र कापूस बियाणे (विक्री, वितरण, पुरवठा व विक्रीच्या किमतीचे विनियमन), अधिनियम 2009 व महाराष्ट्र कापूस बियाणे, नियम 2010 मधील नियम पाच नुसार महिकोचा बियाणे विक्री परवाना (59, दि. 21 मे 2011) रद्द करण्यात आला आहे. कंपनीला 20 मे 2014 पर्यंत बियाणे विक्रीसाठी हा परवाना देण्यात आलेला होता. कायद्याचे उल्लंघन केल्याचे सिद्ध झाल्याने ही कारवाई करण्यात आली. त्यापूर्वी कंपनीला आपली बाजू मांडण्याची संधी देण्यात आली होती.
महिकोने चालू खरिपासाठी कापूस बीजोत्पादन व विक्रीचा आराखडा कृषी आयुक्तालयाला दिला नाही. बियाणे पुरवठ्याची तोंडी माहिती देताना गेल्या वर्षीच्या तुलनेत त्यात सुमारे चार लाख बियाणे पुरवठा कमी करून सहा लाख 50 हजार पाकिटे बियाणे पुरविण्याचे सांगितले. याबाबतचा वारंवार खुलासा मागवूनही कंपनीने आयुक्तालय किंवा जिल्हा अधीक्षक कृषी अधिकारी वा कृषी विकास अधिकाऱ्यांना कोणतीही माहिती दिली नाही.
बीड जिल्ह्यात मोठ्या प्रमाणात बियाणे पुरवूनही प्रत्यक्षात कमी बियाणे पुरविल्याची माहिती महिकोने कृषी विभागाला दिली, यामुळे बियाणेपुरवठ्यात गोंधळ व अडचणी निर्माण होऊन काळाबाजार आदी गैरप्रकारांना प्रोत्साहन मिळाले. रास्ता रोको आंदोलनासारखे प्रकार होऊन कायदा व सुव्यवस्थेचा प्रश्‍न निर्माण झाला होता.
जादा दराने बियाण्याची विक्री, अनधिकृत साठा, बोगस बिले तयार करून विक्री केल्याबद्दल महिकोच्या बियाणे विक्रेत्यांवर आठ प्रकरणांत पोलिस केसेस दाखल झाल्या. नाशिक व बीडमध्ये महिकोच्या बियाणे विक्रीतील गोंधळामुळे पोलिसांना शेतकऱ्यांवर लाठीमार करावा लागला. राज्यातील 18 जिल्ह्यांमध्ये भारतीय दंड विधान कलम 420 व 406 नुसार महिकोवर न्यायालयात दावे दाखल आहेत.
कंपनीला वेळोवेळी सूचना आदेश देऊनही त्यांचे पालन करण्यात आले नाही. कंपनीने वितरक व विक्रेत्यांना जादा दराने बियाणे विक्रीची संधी दिली. याप्रकरणी कृषी संचालकांनी 31 मे रोजी कंपनीला कारणे दाखवा नोटीस देऊन परवान्यावर कारवाई का करू नये, याबाबत कंपनीकडे खुलासा मागितला होता. कंपनीने माहिती देण्यास टाळाटाळ करून याबाबतची सुनवाई दोन वेळा पुढे ढकलण्याची विनंती केली. ती वेळोवेळी मान्य करण्यात आली.
अखेरीस 27 जुलैच्या सुनावणीत कंपनीचे म्हणणे ऐकून घेण्यात आले. सुनावणीस कंपनीचे विभागीय व्यवसाय व्यवस्थापक (कापूस) एस. यू. नलावडे, उत्पादन व्यवस्थापक (कापूस) एस. एम. देवकर व सहव्यवस्थापक (विपणन) जी. बी. नवले, कृषी विभागाचे मुख्य गुणवत्ता नियंत्रण अधिकारी विजय घावटे, मुख्य निरीक्षक आर. एम. कवडे व तंत्र अधिकारी आर. बी. साळवे उपस्थित होते.
या वेळी कंपनीच्या प्रतिनिधींनी कंपनीवरील सर्व आरोप मान्य केले. त्यानुसार बियाण्याची जादा दराने विक्री, काळा बाजार, अनधिकृत साठवणूक आदी गैरप्रकार पाठीशी घालून त्यासाठी विक्रेत्यांना प्रोत्साहन दिल्याबद्दल शेतकरी हित लक्षात घेऊन कंपनीचा परवाना रद्द करण्यात येत असल्याचे डॉ. अडसूळ यांनी आदेशात म्हटले आहे.
- विक्री परवाना रद्द; उच्च न्यायालयात "कॅव्हेट' दाखल
- बीटी कापूस बियाणे पुरवठ्यातील अनियमितता भोवली
...तर महिकोवर फौजदारी कारवाई
"महिको' कंपनीला कृषी संचालकांनी दिलेल्या निर्णयाविरुद्ध अपिलीय अधिकारी असलेल्या कृषी आयुक्‍तांकडे, तसेच त्यानंतरही आयुक्तांचा निर्णय अमान्य असल्यास न्यायालयात दाद मागता येणार आहे. मात्र, अनुकूल निर्णय होईपर्यंत कंपनीला कोणत्याही प्रकारे राज्यात कापसाचे बियाणे विकता येणार नाही, तसे करण्याचा प्रयत्न केल्यास कंपनीवर फौजदारी कारवाई केली जाईल, असे कृषी आयुक्तालयामार्फत स्पष्ट करण्यात आले.
द्वारा पोस्ट केलेले किसान येथे ७:४१ म.पू.
नवीनतम पोस्ट थोडे जुने पोस्ट मुख्यपृष्ठ
याची सदस्यता घ्या: टिप्पणी पोस्ट करा (Atom)
माझे पूर्ण प्रोफाइल पहा.
कृषि संस्था,आधुनिक शेती,कृषि विषयक उद्योग,पुरवठा- ...
कापूस बियाणे विक्रीस "महिको'वर कायमची बंदी
विस्कळित पावसामुळे कांद्याची टंचाई
वॉटरमार्क थीम. Blogger द्वारा समर्थित.


‘डसॉल्ट सिस्टिम्स फाउंडेशन्स’तर्फे आकृती डिझाईन स्पर्धेची घोषणा
पुणे : ‘डसॉल्ट सिस्टिम्स फाउंडेशन्स’ यांनी ‘आकृती २०१८’ या त्यांच्या देशव्यापी डिझाईन स्पर्धेची घोषणा केली आहे. यावर्षी ग्रामीण अर्थव्यवस्थेला बळकटी देण्यासाठी नाविन्यपूर्ण उत्पादने, कृषीक्षेत्रासाठी यंत्रे आणि अवजारे, काटकसर-पुनर्वापर-पुनरुज्जीवन-शुद्धीकरण, सौर/वायू उर्जांवर आधारित उपयुक्त साधने या संकल्पना देण्यात आल्या आहेत. ‘आकृती २०१८’ ची अंतिम फेरी डसॉल्ट सिस्टिम्सच्या हिंजवडी येथील ‘थ्री डीएलपीएम’ परिसरात ऑक्टोबर महिन्यात होणार आहे. या उपक्रमात सहभागी होण्याची शेवटची तारीख सहा ऑगस्ट २०१८ आहे.
या स्पर्धेतील विजेत्यांना घसघशीत रोख बक्षिसांसह नोकरीच्या संधी, विजेत्या प्रकल्पांच्या विकासासाठी मदत आदी पारितोषिके मिळणार आहेत. विजेत्या संघासाठी सर्वाधिक आकर्षक गोष्ट म्हणजे अमेरिकेतील डल्लास टेक्सास येथील ‘सॉलिडवर्क्स वर्ल्ड २०१९’ या सोहळ्यात सहभागी होण्याची संधी मिळणार आहे.
देशभरातील अभियांत्रिकी महाविद्यालये आणि विद्यापीठांतील विद्यार्थ्यांना त्यांची कलात्मक विचारशक्ती, डिझाईन कौशल्य आणि अंगभूत प्रतिभा लोकांसमोर आणण्यासाठी ‘आकृती २०१८’ हे व्यासपीठ निर्माण करण्यात आले आहे. याद्वारे व्यावसायिक वापरासाठी योग्य आणि देशाच्या अर्थव्यवस्थेला हातभार लावणारी नवनवीन उत्पादने तयार करण्यासठी विद्यार्थ्यांना प्रेरित केले जाते. या स्पर्धेत सहभागी होणारे विद्यार्थी त्यांच्या पसंतीची डिझाईन अॅप्स वापरू शकतील, शिवाय सर्व सहभागी संघांना डसॉल्ट सिस्टिम्स फाउंडेशन्सतर्फे ‘सॉलिडवर्क्स एज्युकेशन एडिशन’ मागणीनुसार उपलब्ध करून दिले जाईल.
डसॉल्ट सिस्टिम्स – सॉलिडवर्क्सचे वरिष्ठ संचालक पी. एम. रविकुमार म्हणाले, ‘गेल्या काही वर्षांमध्ये ‘आकृती’ ही भारतातील एक महत्वाची डिझाईन स्पर्धा ठरली आहे. २१ राज्यांमधील १९६ महाविद्यालयांमधील सुमारे ८५०पेक्षा जास्त विद्यार्थी या स्पर्धेत मागच्या वर्षी सहभागी झाले होते. हा आकडा झपाट्याने वाढतोच आहे आणि परिणामकारक असे बरेच प्रकल्प ज्युरींसमोर आले आहेत. मागच्या वर्षी पुण्यातील पिंपरी चिंचवड कॉलेज ऑफ इंजिनिअरिंग यांनी ही स्पर्धा जिंकली होती. त्यांना या वर्षाच्या सुरुवातीला लॉस एंजेलिस येथे झालेल्या ‘सॉलिडवर्क्स वर्ल्ड २०१८’ मध्ये ‘स्मार्ट प्रॉडक्ट फॉर वेस्ट मॅनेजमेंट अँड रीयुज’ या विभागात कौशल्य दाखवण्याची संधी मिळाली होती. विद्यार्थ्यांची प्रतिभा जोपासणे आणि त्यांना भविष्यकाळ घडवणारी पिढी म्हणून संधी देण्यासाठी आम्ही कटिबद्ध आहोत. दर वर्षी ही स्पर्धा देशहिताच्या निरनिराळ्या संकल्पना राबवते. विद्यार्थ्यांचा सहभाग आणि प्रतिसाद त्यांच्या नाविन्यपूर्ण डिझाइन्स आणि कल्पनांच्याद्वारे आमच्या अपेक्षेहून खूप जास्त असतो.ही अत्यंत आनंदाची गोष्ट आहे.’
‘थ्री डीएलपीएम डसॉल्ट सिस्टिम्स’ यांचे मुख्य कार्यकारी अधिकारी सुदर्शन मोगासले म्हणाले, ‘आकृतीविषयीचा उत्साह दरवर्षी वाढतच आहे. प्रतिभाशाली, उदयोन्मुख विद्यार्थ्यांना त्यांच्या कल्पना विज्ञान, अभियांत्रिकी, वित्त, लोक-व्यवस्थापन क्षेत्रातील दिग्गज ज्युरींसमोर सादर करताना पाहून खूप आनंद होतो. जास्तीत जास्त लोकांपर्यंत पोहचवता येतील आणि ग्रामीण भागात उत्पादित करता येतील अशी उत्पादने तयार करण्याकडे यावर्षी आम्ही आमचे लक्ष केंद्रित केले आहे. ग्रामीण भागातला कुठलाही कारागीर एखादे नाविन्यपूर्ण उत्पादन तयार करून स्थानिक समाजासाठी ते उपलब्ध करून देऊ शकला पाहिजे. आमच्या पोर्टलवर जास्तीत जास्त स्पर्धक त्यांच्या नव्या आणि विकासशील अशा उत्पादनांची नोंदणी करतील, अशी आमची आशा आहे. अधिक माहितीसाठी http://www.3dplmsoftware.com/aakruti/ येथे संपर्क साधू शकतात.’
Tags: ‘डसॉल्ट सिस्टिम्स फाउंडेशन्सआकृती डिझाईन स्पर्धाअभियांत्रिकीPuneDassault SystemsaakrutiDesign Competition3dplmsoftwareप्रेस रिलीज
साहित्य संमेलनाचा सीएसआर उपक्रम ‘संशोधनात महिलांचा सहभाग वाढावा’ ‘शिखर फाऊंडेशन’ कडून स्टोक-कांगरी शिखर सर माधव गडकरी यांच्यावरील संकेतस्थळाचे उद्घाटन ग्रीन सोसायटी स्पर्धेचे पारितोषिक वितरण
साखरपा गावाने अनुभवलाय अटलजींचा साधेपणा
कोकणातल्या ‘या’ घरासमोर ध्वजवंदनाची ३७ वर्षांची परंपरा
शिष्यवृत्ती परीक्षेचा निकाल जाहीर
रत्नागिरीतील दामले विद्यालयाचे आठ विद्यार्थी शिष्यवृत्ती गुणवत्ता यादीत
बिकट वाटेची झाली वहिवाट
लेकीच्या झाडांनी बहरतेय शिंगवे गाव
साखरपा गावाने अनुभवलाय अटलजींचा साधेपणा
जागतिक आदिवासी दिन हिमायतनगरमध्ये साजरा
पंढरपुरातील शेतकऱ्यांना मिळाली कॉस्मिक फार्मिंगची माहिती
देखण्या चन्नकेशवाचे सुंदर मंदिर


मराठी विनोद - Marathi Vinod

दोघे मित्र एका हॉटेलमध्ये जेवण करत असतात.
चम्प्या : अरे ....(त्याला बोलू न देता)
गंप्या : मला जेवताना बोललेलं आवडत नाही..
चम्प्या : अरे ऐक तरी .......(परत त्याला बोलू न देता)
गंप्या : तुला एकदा सांगितलेलं काळात नाही, गप्प बस.
गंप्या : हं, बोल काय झालं
चम्प्या : तुझ्या ताटात भाजीमध्ये कॉक्रोच होता.


lalita salave Change the gender lalit salave police लिंगबदलानंतर ललिता पुरुष म्हणून पोलिस दलात | eSakal

लिंगबदलानंतर ललिता पुरुष म्हणून पोलिस दलात
मंगळवार, 5 जून 2018
बीड - बीड जिल्हा पोलिस दलातील महिला पोलिस शिपाई ललिता साळवे यांच्यावर झालेल्या लिंगबदल शस्त्रक्रियेनंतर आता त्यांना पोलिस दलात पुरुष प्रवर्गात समाविष्ट करण्याचा निर्णय घेण्यात आला आहे. सोमवारी (ता. चार) पोलिस अधीक्षक जी. श्रीधर यांना याबाबत महासंचालक कार्यालयातून पत्र मिळाले. या बहुचर्चित प्रकरणाचा आता नवा टप्पा सुरू झाला आहे.
बीड - बीड जिल्हा पोलिस दलातील महिला पोलिस शिपाई ललिता साळवे यांच्यावर झालेल्या लिंगबदल शस्त्रक्रियेनंतर आता त्यांना पोलिस दलात पुरुष प्रवर्गात समाविष्ट करण्याचा निर्णय घेण्यात आला आहे. सोमवारी (ता. चार) पोलिस अधीक्षक जी. श्रीधर यांना याबाबत महासंचालक कार्यालयातून पत्र मिळाले. या बहुचर्चित प्रकरणाचा आता नवा टप्पा सुरू झाला आहे.
माजलगाव शहर ठाण्यात पोलिस शिपाई म्हणून कार्यरत ललिता साळवे यांना सुरवातीला आपल्या शरीरात बदल होत असल्याचे जाणवू लागले. त्यानंतर त्यांनी लिंगबदल शस्त्रक्रियेचा निर्णय घेतला व सप्टेंबर २०१७ मध्ये पोलिस अधीक्षकांकडे परवानगीसाठी अर्ज केला. अशाप्रकाराचा पोलिस दलातील हा पहिलाच प्रसंग असल्याने हे प्रकरण वरिष्ठांकडे वर्ग करण्यात आले. यावर बराच खल होऊन अखेर मुख्यमंत्र्यांच्या सूचनेवरून नऊ महिन्यांनंतर ललिता यांच्यावर गेल्या महिन्यात लिंगबदल शस्त्रक्रिया करण्यास परवानगी देण्यात आली. त्यानंतर मुंबईतील सेंट जॉर्ज रुग्णालयात शस्त्रक्रिया होऊन ललिता यांचा ललित झाला; मात्र पोलिस भरती अधिनियमाप्रमाणे शारीरिक पात्रतांमध्ये ललिता यांची उंची पुरुष प्रवर्गातील उमदेवारांसाठी असलेल्या निर्धारित उंचीपेक्षा कमी भरत असल्याने ललिता यांचा ललित होऊनही पुरुष प्रवर्गात समावेश होणार का याकडे लक्ष लागले होते. अखेर महासंचालक सतीश माथूर यांनी विशेष बाब म्हणून ललिता यांना शस्त्रक्रियेनंतर पुरुष प्रवर्गात सामविष्ट करण्याचे निर्देश बीडचे पोलिस अधीक्षक जी. श्रीधर यांना दिले आहेत. याबाबत सोमवारी पत्र प्राप्त झाले आहे. त्यामुळे महिला संवर्गातून आणि त्या पात्रतेतून पोलिस दलात भरती झालेल्या ललिता साळवे आता याच पात्रतेतून पोलिस दलात पुरुष संवर्गात सामाविष्ट होतील.
असहिष्णुता व असुरक्षतेच्या विरोधात महाराष्ट्र अंनिसचे ‘जवाब दो’ आंदोलन
पाली - डॉ. नरेंद्र दाभोलकर यांच्या निर्घुण खूनाला (ता.20) ऑगस्टला पाच वर्ष पूर्ण झाली. डॉ. दाभोलकर खूनप्रकरणातील सूत्रधार व कटाची प्रेरणा देणार्...
नांदेडमध्ये जुगार अड्ड्यावर पोलिसांचा छापा
नांदेड: जवाहरनगर पाटीजवळ पाटबंधारे कार्यालय परिसरात सुरू असलेल्या एका जुगार अड्ड्यावर पोलिसांनी छापा टाकला. यावेळी डावारून 14 जुगाऱ्यांना अटक करून 15...
युवकांनी कायदा-सुव्यवस्था राखण्यास सहकार्य करावे : संदीप पाटील
जुन्नर - शांतता व प्रगतीसाठी सर्वांनी सतत प्रयत्नशील राहिले पाहिजे, प्रामुख्याने युवकांनी पुढे येवून प्रशासनास कायदा सुव्यवस्था राखण्यास सहकार्य...
उमर खालिदवरील गोळीबारप्रकरणी दोघांना अटक
नवी दिल्ली : जवाहरलाल नेहरू विद्यापीठातील (जेएनयू) विद्यार्थी नेता उमर खालिद याच्यावरील गोळीबारप्रकरणी दिल्ली पोलिसांनी आज (सोमवार) दोघांना अटक केली...
संविधानाच्या मार्गाने वाटचाल करा- पोलिस अधिक्षक जाधव
नांदेड: देशातील प्रत्येक नागरिकांनी संविधानाचा मार्ग स्विकारून आपली वाटचाल करावी. पोलिस अधिक्षक कार्यालयात सोमवारी (ता. 20) सकाळी आयोजीत...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


Landslide in Uttarakhand; 120 pilgrims of Hingoli stuck उत्तराखंडमध्ये हिंगोली जिल्ह्यातील 120 भाविक सुखरूप | eSakal

उत्तराखंडमध्ये हिंगोली जिल्ह्यातील 120 भाविक सुखरूप
शनिवार, 20 मे 2017
या भाविकांबद्दल अधिक माहितीकरिता त्यांच्या नातेवाईकांनी 02456-222560, 09527044171 या दूरध्वनी क्रमांकांवर संपर्क साधावा, असे आवाहन जिल्हाधिकारी कार्यालयाने नियंत्रण कक्षाने केले आहे.
हिंगोली - हिंगोली जिल्हयातून बद्रीनाथ येथे दर्शनासाठी गेलेले भाविक विष्णू प्रयाग जवळच अडकून पडले आहेत. तेथील जोशीमठातील कालीकमलीवाली धर्मशाळेचा या भाविकांनी आसरा घेतला आहे. सर्व भाविक सुखरूप असून जिल्हाधिकाऱ्यांनी भाविकांशी संपर्क साधून त्यांना आवश्‍यक ती मदत देण्याचे प्रयत्न सुरु केले आहे.
हिंगोली तालुक्‍यातील सवड, केसापूर, वरुड, आडगाव यासह विविध वीस गावातील भाविक शुक्रवारी (ता.5) साईबाबा ट्रॅव्हल्सद्वारे बद्रीनाथ येथे दर्शनासाठी निघाले होते. हे सर्व भाविक दोन दिवसांपुर्वी विष्णूप्रयाग येथे पोहोचल्यानंतर तेथे भुस्खलन झाल्याने पुढील रस्ता बंद झाला. त्यामुळे हे भाविक जोशीमठात कालीकमलावाली धर्मशाळेत दोन दिवसांपासून मुक्कामी थांबले आहेत. या भाविकांनी स्वयंपाकाचे साहित्य सोबत घेतले असून पाण्याची अडचण नसल्याचे सांगितले.
दरम्यान, या घटनेची माहिती मिळताच जिल्हाधिकारी अनिल भंडारी यांनी तातडीने नियंत्रण कक्ष सुरु केला आहे. निवासी उपजिल्हाधिकारी अनिल माचेवाड यांच्या मार्गदर्शनाखाली आपत्ती व्यवस्थापन अधिकारी रोहित कंजे यांची या ठिकाणी नियुक्ती केली असून जिल्ह्यातील भाविक उत्तराखंड येथे गेले असल्यास त्याची तातडीने माहिती 02456-222560 या क्रमांकावर देण्याच्या सुचना दिल्या आहेत.
दरम्यान, विष्णू प्रयाग येथे धर्मशाळेत असलेल्या भाविकांशी जिल्हाधिकारी श्री. भंडारी यांनी संपर्क साधला असून त्यांच्याशी अडचणी बाबत चर्चा केली. याशिवाय तेथील नियंत्रण कक्षाशी संपर्क साधूनही भाविकांची माहिती दिली आहे. त्यामुळे या भाविकांना अडचण भासल्यास तातडीने मदत करण्याबाबत कळविण्यात आले आहे. हे सर्व भाविक सुखरुप असून त्यांना कुठल्याही प्रकारची अडचण नसल्याचेही जिल्हा प्रशासनाने स्पष्ट केले आहे. या शिवाय आणखी काही भाविक या भागात गेले आहेत काय याची माहिती घेण्याचे कामही जिल्हा प्रशासनाने सुरु केले आहे. संपूर्ण प्रवासामधे तातडीने मदत लागल्यास तेथील नियंत्रण कक्ष किंवा हिंगोलीच्या नियंत्रण कक्षाशी संपर्क साधण्याच्या सुचनाही जिल्हाधिकारी श्री. भंडारी यांनी भाविकांना दिल्या आहेत.
या शिवाय शहरातील रमेश कावडे व शोभा कावडे हे उत्तराखंड येथे गेले असून ते सध्या चामोली जिल्ह्यातील पिंपळकोटी येथे सुखरूप आहेत. तर जवळाबाजार, लाख, पांगरा येथील पंधरा पर्यटक योगेश यात्रा कंपनीने गले असून ते जोशीमठ येथे सुखरुप असल्याचे जिल्हा प्रशासनाच्या सुत्रांनी सांगितले.
काळजी करू नका- भाविक व्यंकटेश जाधव यांची माहिती
उत्तराखंडमधील विष्णू प्रयाग जवळच भुस्खलन झाले आहे, तेथून जवळच आम्ही थांबलो असून, रस्ता मोकळा करण्याचे काम युध्दपातळीवर सुरु आहे, त्यामुळे काळजी करू नका, रविवारी (ता.20) बद्रीनाथकडे रवाना होणार असल्याचे भाविक व्यंकटेश जाधव यांनी "सकाळशी" बोलतांना सांगितले.
चार वर्षापुर्वीची जलप्रलयाची आठवण
चार वर्षापुर्वी उत्तराखंडमध्ये जलप्रलयाने सुमारे दहा पेक्षा अधिक भाविक गमावलेल्या हिंगोलीकरांच्या अंगावर विष्णूप्रयाग येथील भुस्खलनाच्या घटनेने शहरे आले आहे. चार वर्षापुर्वीच्या आठवणी या घटनेमुळे पुन्हा ताजा झाल्या आहेत. हिंगोली जिल्हयातून चार वर्षापुर्वी पंन्नास पेक्षा अधिक भाविक केदारनाथाच्या दर्शनासाठी गेले होते. जूलै २०१३ मध्ये झालेल्या जलप्रलयामध्ये हिंगोली जिल्ह्यातील सुमारे दहापेक्षा अधिक भाविक बेपत्ता झाले होते. या भाविकांच्या शोधासाठी त्यांच्या नातेवाईकांनी सर्व प्रकारे प्रयत्न केले होते. मात्र, त्यांचा शोध लागला नाही. तर उत्तराखंड सरकारने सुरु केलेल्या नियंत्रण कक्षाशी संपर्क साधूनही त्यांची माहिती मिळत नव्हती. त्यानंतर सर्व बचावकार्य पार पडल्यानंतरही त्यांचा शोध लागला नसल्याने त्यांचा मृत्यू झाल्याचे स्पष्ट करण्यात आले होते. त्याबाबत उत्तराखंड सरकारच्या पथकाने हिंगोलीकडे प्रमाणपत्रेही पाठवून दिली होती. या घटनेचा आता काहीसा विसर पडू लागला होता. मात्र, दोन दिवसांपुर्वी विष्णूप्रयाग येथे झालेल्या भुस्खलनाच्या घटनेने हिंगोलीकरांच्या काळजाचा ठोका चुकला. मागील चार वर्षापुर्वीच्या आठवणी या घटनेमुळे ताजा झाल्या आहेत. हिंगोलीतून गेलेले सर्व भाविक सुखरूप असल्याचे निरोप दिले जात आहेत.
असहिष्णुता व असुरक्षतेच्या विरोधात महाराष्ट्र अंनिसचे ‘जवाब दो’ आंदोलन
पाली - डॉ. नरेंद्र दाभोलकर यांच्या निर्घुण खूनाला (ता.20) ऑगस्टला पाच वर्ष पूर्ण झाली. डॉ. दाभोलकर खूनप्रकरणातील सूत्रधार व कटाची प्रेरणा देणार्...
दिव्यांगांसाठी काम करणाऱ्या तज्ञांनी सतत सजग राहण्याची गरज - रक्षा देशपांडे
हडपसर - दिव्यांगाचे शिक्षण, प्रशिक्षण आणि पुर्नवसन क्षेत्रात कार्य करणा-या तज्ञ व्यक्तींनी सातत्याने नवीन ज्ञान मिळविण्याचा प्रयत्न केला पाहिजे....
साताऱ्यात अंधश्रद्धा निर्मूलन समितीतर्फे जिल्हाधिकाऱ्यांना निवेदन
सातारा- फुले, शाहू, आंबेडकर, आम्ही सारे दाभोलकर अशा घोषणा देत अंधश्रद्धा निर्मूलन समिती व विविध संघटनांच्या कार्यकर्त्यांनी आज जिल्हाधिकारी कार्यालय...
मराठा आरक्षण मागणीची मुहूर्तमेढ जळगावातूनच : पी. ई. तात्या पाटील
जळगाव : मराठा आरक्षणाची मागणी देवेंद्र फडणवीस यांचे सरकार आल्यानंतरच असल्याचा आज दावा करण्यात येत आहे, मात्र तो चुकीचा आहे. सन 1982 मध्ये जळगावात...
सोलापूरचा पाऊस नोंदवण्यासाठी खास रडार
ःसोलापूर- भारतीय हवामान विभागाच्या (आयएमडी) संकेतस्थळावर आता सोलापूरच्या आकाशातील ढग, पावसाची छायाचित्रे दिसत आहेत. त्यासाठी खास रडारची सोय करण्यात...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


mumbai news university result विद्यापीठाच्या निकालाचा वाजणार बोऱ्या | eSakal

विद्यापीठाच्या निकालाचा वाजणार बोऱ्या
शुक्रवार, 16 जून 2017
केवळ पाच टक्केच उत्तरपत्रिकांची तपासणी : परदेशी जाणाऱ्या विद्यार्थ्यांना बसणार फटका
केवळ पाच टक्केच उत्तरपत्रिकांची तपासणी : परदेशी जाणाऱ्या विद्यार्थ्यांना बसणार फटका
मुंबई - गैरप्रकारांना आळा घालण्यासाठी मुंबई विद्यापीठाचे कुलगुरू डॉ. संजय देशमुख यांनी मोठा गाजावाजा करत ऑनलाईन पेपर तपासणीची घोषणा केली खरी; मात्र या घोषणेची पूर्तता करताना प्रशासनाच्या नाकीनऊ आले आहेत. विद्यापीठाकडे आलेल्या सुमारे 22 लाख उत्तरपत्रिकांपैकी केवळ पाच टक्केच उत्तरपत्रिकांची आज जून महिन्याच्या मध्यावर ऑनलाईन तपासणी झाली असल्याची धक्कादायक माहिती उघड झाली आहे. यामुळे यंदा विद्यार्थी आणि पालकांना विद्यापीठाचा ऑनलाईन गोंधळ अनुभवावा लागणार आहे.
विद्यापीठाच्या सर्व परीक्षांचे पेपर ऑनलाईन तपासण्याची घोषणा कुलगुरू देशमुख यांनी ऐन परीक्षांच्या तोंडावर केली. यामुळे या उपक्रमाची तयारी करण्यास प्रशासनाला पुरेसा वेळ मिळाला नाही.
विद्यापीठाने घाईघाईत घेतलेल्या या निर्णयाचे दुष्परिणाम आता दिसू लागले आहेत. नवीन विद्यापीठ कायद्यानुसारही परीक्षेनंतर निकाल 45 दिवसांत लागणे अपेक्षित असते; मात्र अनेक अभ्यासक्रमांच्या परीक्षा होऊन 45 दिवस झाले तरी विद्यापीठाचा एकाही विभागाचा निकाल जाहीर होऊ शकलेला नाही. ऑनलाईन पेपर तपासणीसाठी नियुक्त केलेल्या कंपनीने उत्तरपत्रिकांचे स्कॅनिंगचे काम पूर्ण केले आहे; मात्र पेपर तपासणीच्या कामाला अद्यापही वेग आलेला नाही. पेपर तपासणीसाठी अनेक मॉडरेटरचे लॉग-इन तयार झालेले नाहीत. यातच ऑनलाईन पेपर तपासणीसाठी लागणारा वेळही अधिक असल्याने मॉडरेटरर्स त्रस्त झाले आहेत. ऑफलाईन पद्धतीने दिवसभरात 30 हून अधिक पेपरची तपासणी होत होती; मात्र ऑनलाईन पद्धतीमध्ये केवळ पाच ते सहा पेपरची तपासणी होत असल्याने आजअखेर केवळ पाच टक्के पेपरची तपासणी पूर्ण झाल्याचे विद्यापीठातील सूत्रांनी सांगितले. याच गतीने पेपरची तपासणी होत राहिल्यास निकाल लागण्यास डिसेंबर महिना उजाडू शकतो, असेही सूत्रांकडून सांगण्यात आले.
विद्यापीठाचे शैक्षणिक वर्ष 5 जूनपासून सुरू झाले आहे. एकाही परीक्षेचा निकाल जाहीर न झाल्याने पुढील अभ्यासक्रमांची प्रवेश प्रक्रिया कधी राबवायची, असा प्रश्‍न विद्यापीठातील विभागप्रमुखांना पडला आहे. त्यामुळे निकालाशिवाय पदव्युत्तर अभ्यासक्रमाच्या दुसऱ्या वर्षाचे वर्ग सुरू करण्याचा विचार विभागप्रमुख करत आहेत. पदवी अभ्यासक्रमांचे निकाल रखडल्याने पदवीनंतरचे शिक्षण घेण्यासाठी परदेशी जाणाऱ्या विद्यार्थ्यांना याचा मोठा फटका बसणार आहे.
ऑनलाईन पेपर तपासणीचे काम वेगाने सुरू आहे; पण तरीही विद्यापीठाचे निकाल उशिराने लागतील. निकाल वेळेत लावण्यासाठी आम्ही प्रयत्न करत आहोत.
- दीपक वसावे, परीक्षा व पुनर्मूल्यांकन विभागाचे प्रभारी संचालक
विद्यापीठाने एकाच वेळी सर्व परीक्षांच्या ऑनलाईन पेपर तपासणीची घाई केली आहे. पेपर तपासणीचे काम खूपच संथ गतीने सुरू आहे. याचा वेग वाढवून निकाल वेळेत लावावेत; अन्यथा तीव्र आंदोलन करू.
- संतोष गांगुर्डे, महाराष्ट्र नवनिर्माण विद्यार्थी सेनेचे उपाध्यक्ष
Maratha Kranti Morcha: मराठा आरक्षणाच्या मागणीसाठी छावाच्या कार्यकर्त्यांचा आत्मदहनाचा प्रयत्न
उस्मानाबाद - मराठा आरक्षणासह विविध मागण्यांकरीता छावा संघटनेच्या सहा कार्यकर्त्यांनी सामुहीकपणे आत्मदहन करण्याचा सोमवारी (ता. 20) प्रयत्न केला....
जितेंद्र भुरूक यांनी किशोरदांची गायली सलग 89 गाणी
मुंबईः जितेंद्र भुरूक यांनी पुणे-मुंबईतील भव्य वाद्यवृंदासह किशोरकुमार यांच्या 89व्या जयंतीचे औचित्य साधून त्यांची सलग 89 गाणी गात 'अगर तुम ना होते'...
पाऊस आला; पण त्यानं नुकसान टळलं का
जालना जिल्ह्यात जून, जुलै आणि ऑगस्टमधील पहिल्या पंधरवड्यातील पावसाचे प्रमाण पाहता याला पावसाळा म्हणाव का, असा प्रश्न शेतकऱ्यांना पडला होता. गुरुवार(...
असहिष्णुता व असुरक्षतेच्या विरोधात महाराष्ट्र अंनिसचे ‘जवाब दो’ आंदोलन
पाली - डॉ. नरेंद्र दाभोलकर यांच्या निर्घुण खूनाला (ता.20) ऑगस्टला पाच वर्ष पूर्ण झाली. डॉ. दाभोलकर खूनप्रकरणातील सूत्रधार व कटाची प्रेरणा देणार्...
जयने नुकतेच त्याचे शिक्षण पूर्ण केले होते आणि तो एका खासगी कंपनीत कामाला रुजू झाला होता. एक दिवस त्याच्या कंपनीत एका सेमिनारचे आयोजन केले होते. हे...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


pandharpur wari-2017 hamid dabholkar समाजप्रबोधन हाच विठ्ठल | eSakal

(शब्दांकन - शंकर टेमघरे)
सोमवार, 26 जून 2017
गेल्या तीन वर्षांपासून आम्ही वारीत सहभागी होत आहोत. "नवसे कन्या पुत्र होती, तर का करणे लागे पती', म्हणणाऱ्या तुकाराम महाराजांच्या विचारांचा वसाच आम्ही आमच्या परीने पुढे नेऊ इच्छितो. एकदाही विठ्ठलाच्या दर्शनाला न जाता, प्रत्येक वेळी चंद्रभागेचा किनारा साफ करणाऱ्यांमध्ये आणि भाऊराव पाटील यांच्यामध्ये देव बघा, असे सांगणाऱ्या गाडगेबाबांचा संदर्भ डॉ. नरेंद्र दाभोलकर कायम आपल्या भाषणात देत, तोच विचार आम्ही पुढे नेऊ इच्छितो.
गेल्या तीन वर्षांपासून आम्ही वारीत सहभागी होत आहोत. "नवसे कन्या पुत्र होती, तर का करणे लागे पती', म्हणणाऱ्या तुकाराम महाराजांच्या विचारांचा वसाच आम्ही आमच्या परीने पुढे नेऊ इच्छितो. एकदाही विठ्ठलाच्या दर्शनाला न जाता, प्रत्येक वेळी चंद्रभागेचा किनारा साफ करणाऱ्यांमध्ये आणि भाऊराव पाटील यांच्यामध्ये देव बघा, असे सांगणाऱ्या गाडगेबाबांचा संदर्भ डॉ. नरेंद्र दाभोलकर कायम आपल्या भाषणात देत, तोच विचार आम्ही पुढे नेऊ इच्छितो.
सातशे वर्षांपूर्वी नामदेव महाराजांनी प्रत्येक माणसाला एक मूल्य आहे, असे सांगून जो वारकरी परंपरेचा प्रसार केला, त्यामध्ये भारतीय राज्य घटनेतील स्वातंत्र्य, समता आणि बंधुतेचे बीजारोपण झाले आहे, असे मी मानतो. भारतातील बुद्धिवादी परंपरेवर युरोपातील प्रबोधन पर्वाचा मोठा प्रभाव राहिला आहे. मात्र, आपल्या मातीतील सकस मूल्याधिष्ठित प्रबोधनाची जी परंपरा आहे, तिच्याशी आपली नाळ घट्ट करण्याचा हा प्रामाणिक प्रयत्न आहे.
असे म्हणणारे सावता माळी हे ईश्‍वरकेंद्री धर्म, मानवकेंद्री करण्याचा जो विचार मांडतात, त्याचा पुरस्कार करण्याचा हा प्रयत्न आहे. साधकबाधक चर्चेनंतर अनेक वारकरी प्रमुखांनी जादूटोणाविरोधी कायद्याला पाठिंबा दिला. या कायद्याने वारीतील काही परंपरांना बाधा येणार, हा धादांत खोटा प्रचार होता, आता हे सिद्ध झाले आहे. या कायद्याचा प्रचार- प्रसार वारीमध्ये करणे आणि वारकऱ्यांनी तो स्वीकारणे, ही वारकऱ्यांच्या मोठेपणाची साक्ष वाटते. व्यसनमुक्ती, जाती निर्मूलन आणि मनाच्या आरोग्याचे संवर्धन, पर्यावरण रक्षण अशा वारकऱ्यांना जवळच्या असणाऱ्या विषयांना धरून मूल्य परिवर्तनाचा कृतिशील संवाद आम्ही या माध्यमातून करतो आहोत. लोकांना राज्य घटनेने दिलेल्या देव आणि धर्म मानण्याच्या स्वातंत्र्याचा आम्ही मनापासून आदर करतो; पण देवाच्या आणि धर्माच्या नावाखाली लोकांचे शोषण करणाऱ्या भोंदूबाबांना विरोध करणे, हे कर्तव्य आहे, असे मी मानतो. स्वातंत्र्य, समता आणि बंधुता या राज्य घटनेतील मूल्यांबरोबर चिकित्सक मनोभावाची जोपासना करण्यात देवत्व शोधण्याचा हा प्रयत्न आहे. "दुरितांचे तिमिर जावो,' म्हणणाऱ्या ज्ञानेश्‍वर महाराजांच्या विचारांना प्रमाण मानून समाजमनातील द्वेषमूलक प्रवृत्तीशी लढण्याचे बळ मिळविण्याचा हा प्रयत्न आहे. देवाचे सखा, सहकारी हे मानवी मनाला आधार देणारे वारकऱ्यांचे रूप मला सकारात्मक वाटते, परंतु लोक देवाच्या नावाचा आपल्या स्वार्थासाठी वापर करतात. जसे, मी एखाद्या देवाचा अवतार आहे, असे भासवून जर कोणी महिलांचे शोषण करत असेल, तर त्याला प्रखर विरोध करणे, हे मी आपले सर्वांचे कर्तव्य समजतो. या विचारांत मला विठ्ठलाचे रूप दिसते.
जे का रंजले गांजले,
त्यासी म्हणे जो अपुले
या तुकारामांच्या अभंगातील भाव आणि देव मला जवळचे वाटतात.
संत तुकाराम महाराज पालखी
संत ज्ञानेश्वर महाराज पालखी
Maratha Kranti Morcha: मराठा आरक्षणाच्या मागणीसाठी छावाच्या कार्यकर्त्यांचा आत्मदहनाचा प्रयत्न
उस्मानाबाद - मराठा आरक्षणासह विविध मागण्यांकरीता छावा संघटनेच्या सहा कार्यकर्त्यांनी सामुहीकपणे आत्मदहन करण्याचा सोमवारी (ता. 20) प्रयत्न केला....
जितेंद्र भुरूक यांनी किशोरदांची गायली सलग 89 गाणी
मुंबईः जितेंद्र भुरूक यांनी पुणे-मुंबईतील भव्य वाद्यवृंदासह किशोरकुमार यांच्या 89व्या जयंतीचे औचित्य साधून त्यांची सलग 89 गाणी गात 'अगर तुम ना होते'...
असहिष्णुता व असुरक्षतेच्या विरोधात महाराष्ट्र अंनिसचे ‘जवाब दो’ आंदोलन
पाली - डॉ. नरेंद्र दाभोलकर यांच्या निर्घुण खूनाला (ता.20) ऑगस्टला पाच वर्ष पूर्ण झाली. डॉ. दाभोलकर खूनप्रकरणातील सूत्रधार व कटाची प्रेरणा देणार्...
दाभोलकरांच्या हत्येवेळी अंदुरे फेसबुकपासून होता दूर
औरंगाबाद : डॉ. नरेंद्र दाभोलकर यांच्या हत्येतील संशयित सचिन अंदुरे हा कट्टर हिंदुत्ववादी असून, फेसबुकवर सतत वादग्रस्त आणि जहाल पोस्ट करीत होता....
दिव्यांगांसाठी काम करणाऱ्या तज्ञांनी सतत सजग राहण्याची गरज - रक्षा देशपांडे
हडपसर - दिव्यांगाचे शिक्षण, प्रशिक्षण आणि पुर्नवसन क्षेत्रात कार्य करणा-या तज्ञ व्यक्तींनी सातत्याने नवीन ज्ञान मिळविण्याचा प्रयत्न केला पाहिजे....
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


शेतकरी: अनुभवा आधारे निवडा कपाशीचा वाण

मंगळवार, २९ मे, २०१२
अनुभवा आधारे निवडा कपाशीचा वाण
कपाशी लागवडीपूर्वी वाण निवडताना शेतकऱ्यांनी एकाच वाणाच्या मागे न लागता अनुभवाच्या आधारे बीटी वाणांची निवड करावी. स्थानिक परिस्थितीत तग धरून उत्पादनात सातत्य असणारे व व्यापारी गुणधर्म यासोबतच कीड व रोगांना अंगभूत प्रतिरोध असणाऱ्या वाणांची निवड महत्त्वाची ठरते. तसेच बागायती लागवडीसाठी उशिरा येणारे तर कोरडवाहू लागवडीसाठी लवकर येणारे वाण निवडावेत. कापूस पिकाची लागवड मुख्यत्वेकरून कोरडवाहू क्षेत्रावर केली जाते. जसजसा खरीप हंगाम जवळ येऊ लागतो, तसतशी शेतकऱ्यांची लगबग चालू होते. पूर्वमशागतीची कामे, बियाणे, खत खरेदीसाठी शेतकऱ्यांची झुंबड उडते. त्यातच शेतकऱ्यांचा विशिष्ट प्रकारच्या वाणाकडे असलेला ओढा निर्माण होतो. त्यामुळे हंगामाच्या सुरवातीलाच त्रास होण्याची शक्‍यता असते. वाण निवडताना ः वाण निवडताना शेतकऱ्यांनी एकाच वाणाच्या मागे न लागता अनुभवाच्या आधारे बीटी वाणांची निवड करावी. आज बाजारात विविध प्रकारचे वाण उपलब्ध आहेत. परंतु शेतकऱ्यांमध्ये काही विशिष्ट प्रकारच्या वाणांबद्दल जास्त आकर्षण आहे. हे विशिष्ट वाण उत्पादकतेत सरस असतील परंतु योग्य व्यवस्थापनाद्वारे शेतकऱ्यांनी इतरही वाणांद्वारे त्यांच्या इतकेच उत्पादन मिळविणे शक्‍य आहे. विद्यापीठात झालेल्या विविध चाचण्यांनुसार बाजारात उपलब्ध असलेले अनेक वाण सरस आढळून आले आहेत. त्यामुळे शेतकऱ्यांनी एकाच वाणाचा आग्रह न करता उपलब्ध असलेल्या वाणांची लागवड करून त्यांच्या व्यवस्थापनावर लक्ष केंद्रित करावे व अपेक्षित उत्पादन घ्यावे. पेरणीच्या वेळी बियाण्याची पिशवी बाजूस फोडून पेरणी करावी मात्र बियाणे खरेदी केल्याची पक्की पावती व पिशवीतील थोडे बियाणे व पिशवी टॅगसहित काही दिवसांपर्यंत जपून ठेवावी. इतर नियोजनातील महत्त्वाचे ः - इतर नियोजनामध्ये उन्हाळ्यात जमिनीची खोल नांगरट करावी, त्यामुळे किडीच्या सुप्तावस्था वर येऊन उन्हाने नष्ट होतील किंवा पक्षी त्यांना वेचून खातील. तसेच खालच्या भरातील अन्नद्रव्ये पिकासाठी उपलब्ध होतील. - शेताच्या जवळपास पऱ्हाटींचा ढीग लावू नये व त्या जून महिन्यापूर्वी जाळून टाकाव्यात. - बांध ताण विरहित ठेवावेत जेणेकरून पर्यायी खाद्य वनस्पतीचा नायनाट होईल. - लागवडीकरिता हलकी चोपण, पाणथळ जमीन न निवडता मध्यम ते भारी, पाण्याचा उत्तम निचरा होणारी जमीन निवडावी. - एकाच जमिनीवर सतत कपाशीचेच पीक न घेता पिकाची फेरपालट करावी. ज्या शेतात मागच्या वर्षी कापूस, हरभरा, तूर व भेंडी यासारखी पिके होती तिथे कापूस घेण्याचे टाळावे. त्यामुळे जमिनीची सुपीकता टिकून राहते व किडीचा प्रादुर्भावही कमी होतो. - मॉन्सूनपूर्व पावसानंतर दोनदा वखरणी (जांभूळवाही) करून जमीन समतल करावी जेणेकरून झाडांची योग्य संख्या राखता येईल. - कोरडवाहू कापसाची लागवड मॉन्सूनचा चार इंच पाऊस पडल्यानंतर करावी. संपूर्ण गावाची लागवड दोन ते तीन दिवसांतच उरकावी. - कोणत्याही परिस्थितीत 15 जुलैनंतर लागवड करू नये. कारण त्यानंतर पेरणी केल्यास एक आठवडा उशीर झाल्यास उत्पादनात एक क्विंटलपर्यंत घट होऊ शकते. हेक्‍टरी झाडांची संख्या योग्य ठेवा ः हेक्‍टरी झाडांची योग्य संख्या हा कपाशीचे अधिक उत्पादन मिळविण्यासाठी महत्त्वाचा घटक आहे. शिफारशीनुसार दोन ओळींतील व दोन झाडांतील अंतर ठेवून हेक्‍टरी झाडांची योग्य संख्या ठेवावी. यामुळे कोरडवाहू कपाशीमध्ये प्रति हेक्‍टरी 18518 झाडांची संख्या राखणे अतिशय महत्त्वाचे आहे. कोरडवाहू लागवडीकरिता 4 x 1.5 फूट (120 x 45 सें.मी.) किंवा 3 x 2 फूट (90 x 60 सें.मी.) व बागायतीकरिता 5 x 1 फूट (150 x 30 सें.मी.) अथवा पट्टा पद्धतीत 4-2 x 2 फूट हे अंतर ठेवावे. पिकाची विरळणी करून एका ठिकाणी फक्त दोन जोमदार टवटवीत रोपटे ठेवावेत. शेताच्या कडेने लावावे रेफ्युजी बियाणे ः कपाशीवरील किडींच्या नैसर्गिक शत्रू कीटकांचे संवर्धन होण्यासाठी मका, चवळी, उडीद, मूग यांसारखी आंतरपिके/मिश्रपिके तसेच कपाशीभोवती झेंडू व एरंडी या सापळा पिकांची शेताच्या कडेने एक ओळ घ्यावी. कपाशीमध्ये आंतरपीक घेताना त्या पिकाच्या लवकर पक्व होणाऱ्या वाणांची निवड करावी. बीटी कपाशीतील संभाव्य प्रतिकार क्षमतेच्या प्रतिरोधाचे नियोजन करण्याकरिता बियाण्यासोबत मिळणाऱ्या संरक्षण (रेफ्युजी) बियाण्याची मुख्य शेताच्या कडेने लागवड करणे गरजेचे आहे. बीजप्रक्रिया ः पिकाच्या वाढीसाठी नत्र स्थिरीकरण करणारे व स्फुरद विरघळवणाऱ्या जिवाणू संवर्धकाची बीजप्रक्रिया करावी. रस शोषण करणाऱ्या किडींचा प्रादुर्भाव वाढू नये म्हणून अतिरिक्त नत्राचा वापर टाळावा. बाजारात उपलब्ध असलेल्या बियाण्यास इमिडाक्‍लोप्रीडची प्रक्रिया केलेली असते, परंतु जर केलेली नसल्यास बियाण्यास इमिडाक्‍लोप्रीड (70 टक्के) 7 ग्रॅम किंवा थायामिथोक्‍झाम (70 टक्के) 4.3 ग्रॅम प्रति किलो बियाणे या बरोबरच कार्बेन्डाझीम 2 ग्रॅम प्रति किलो बियाणे या प्रमाणात बीजप्रक्रिया करावी. पिठ्या ढेकणाच्या नियंत्रणासाठी शेताच्या सभोवताली तुरीची एक ओळ लावावी व पर्यायी यजमान वनस्पतीचा नाश करावा. खत व्यवस्थापन ः खत व्यवस्थापनाकरिता जमिनीचे माती परीक्षण करून घ्यावे व त्यानुसार खताच्या मात्रा ठरवाव्यात कपाशीमध्ये कोरडवाहूकरिता 120ः60ः60 किलो प्रति हेक्‍टरी व बागायतीकरिता 150ः75ः75 किलो प्रति हेक्‍टरी नत्र, स्फुरद व पालाश या खतांची शिफारस करण्यात आली आहे. त्यामध्ये कोरडवाहूमध्ये 50 टक्के नत्र व पूर्ण स्फुरद व पालाश लागवडीच्या वेळी व उरलेले नत्र (50 टक्के) लागवडीनंतर 30 दिवसांनी तर बागायतीमध्ये 20 टक्के नत्र व संपूर्ण स्फुरद व पालाश पेरणीच्या वेळी तर उरलेले 80 टक्के नत्र समान दोन हप्त्यांत 30 व 60 दिवसांनी घ्यावे. रासायनिक खताबरोबरच पेरणीपूर्वी 10 ते 15 बैलगाड्या (5 ते 10 टन) कुजलेले शेणखत प्रति हेक्‍टर या प्रमाणात जमिनीत मिसळून द्यावे. तसेच मुख्य खतासोबतच मॅग्नेशिअम सल्फेट 10 कि.ग्रॅ., गंधक 10 कि.ग्रॅ., झिंक सल्फेट 6 कि.ग्रॅ. व बोरॉन 2 कि.ग्रॅ.. ही सूक्ष्म मूलद्रव्ये प्रति एकर या प्रमाणात द्यावीत. तण व्यवस्थापन ः तण व्यवस्थापनाकरिता लागवडीनंतर परंतु उगवणीपूर्वी पेंडामिथॅलीन एक लिटर प्रति एकर किंवा लागवडीनंतर 15 ते 30 दिवसांदरम्यान क्‍युझॉलोफॉपइथिल 170 मि.लि. प्रति एकर या प्रमाणात पाण्यात मिसळून तणांवर फवारावे. पिकाच्या सुरवातीचे अवस्थेत 3,6,9,12 आठवड्यांनी कोळपणी व गरजेनुसार खुरपणी करून पीक तणमुक्त ठेवावे. बांधावर असणाऱ्या पूरक वनस्पतींचा नाश करावा. यामुळे तणांचा बंदोबस्त तर होतो. परंतु जमिनीत हवा खेळती राहते, जमिनीतील पाण्याचा ओलावा टिकवून ठेवणे, पिकाला मातीची भर हे फायदेही मिळतात. शेवटच्या कोळपणीच्या वेळी कोळप्याच्या जानोळ्यास दोरी अथवा पोते बांधून उथळ सऱ्या पाडाव्यात जेणेकरून जास्तीत जास्त पाणी जमिनीत मुरेल. पाण्याचे नियोजन ः कोरडवाहू कपाशीमध्येही शेततळे, संरक्षित पाणी यांच्या माध्यमातून कपाशी पिकाचे उत्पादन वाढविता येते. पावसाचा दीर्घ खंड पडल्यास संरक्षित पाणी द्यावे. पीक वाढीच्या संवेदनशील अवस्थांमध्ये (उदा. पाने, बोंड लागणे, बोंडे पक्वता इ.) पाण्याचा ताण पडू नये, याची काळजी घ्यावी. हे शक्‍य नसल्यास आच्छादनांचा वापर, दोन ओळीतून सऱ्या ओढणे, हलक्‍या कोळपण्याद्वारे ओलावा टिकवून ठेवता येतो. -------------------- संपर्क ः 02452-229000
द्वारा पोस्ट केलेले किसान येथे ४:०१ म.पू.
नवीनतम पोस्ट थोडे जुने पोस्ट मुख्यपृष्ठ
याची सदस्यता घ्या: टिप्पणी पोस्ट करा (Atom)
माझे पूर्ण प्रोफाइल पहा.
अनुभवा आधारे निवडा कपाशीचा वाण
इतिहास कापूस एकाधिकार खरेदी योजनेचा
वॉटरमार्क थीम. Blogger द्वारा समर्थित.


Insecure walls in Khed तकलादू संरक्षक भिंती जीवघेण्या | eSakal

तकलादू संरक्षक भिंती जीवघेण्या
मंगळवार, 9 मे 2017
खेड - पोयनार प्रकल्पबाधितांचे पुनर्वसन गेले बारा वर्षे रखडले आहे. पुनर्वसनाचे काम करणाऱ्या खात्याच्या नाकर्तेपणामुळे पुनर्वसित वेठीस धरले गेले आहेत. फुरूस सीमा येथे डोंगर उतारावर 120 कुटुंबाचे पुनर्वसन करण्यात येणार आहे. तेथील घरांना धोका होऊ नये, म्हणून संरक्षक भिंत बांधण्यात येत आहे. या भिंतीसाठी दगड व ग्रीडचा वापर करण्यात येत आहे. त्यामुळे सरंक्षक भिंतीनी संरक्षण होण्याऐवजी त्याच जीवघेण्या ठरण्याची भीती ग्रामस्थांनी व्यक्त केली.
खेड - पोयनार प्रकल्पबाधितांचे पुनर्वसन गेले बारा वर्षे रखडले आहे. पुनर्वसनाचे काम करणाऱ्या खात्याच्या नाकर्तेपणामुळे पुनर्वसित वेठीस धरले गेले आहेत. फुरूस सीमा येथे डोंगर उतारावर 120 कुटुंबाचे पुनर्वसन करण्यात येणार आहे. तेथील घरांना धोका होऊ नये, म्हणून संरक्षक भिंत बांधण्यात येत आहे. या भिंतीसाठी दगड व ग्रीडचा वापर करण्यात येत आहे. त्यामुळे सरंक्षक भिंतीनी संरक्षण होण्याऐवजी त्याच जीवघेण्या ठरण्याची भीती ग्रामस्थांनी व्यक्त केली.
पुनर्वसन अधिकारी श्री. खेडेकर यांनी याबाबत सांगितले की, पन्नास लाखांचे हे काम आहे. येथे नऊ भिंती बांधण्यात येणार आहेत. हे काम पूर्ण कॉंक्रिटचे आहे. कामाच्या ठिकाणी आम्ही भेट दिली. त्यासाठी निधी पुरेसा आला नाही. ठेकेदाराला हे काम परवडले पाहिजे. येथे दगडाचा वापर होत आहे, हे आम्ही पाहिले; मात्र कमी पैशात ठेकेदाराला हे परवडणारे नाही. तरीही ग्रामस्थ म्हणत असतील तर आम्ही ठेकेदाराच्या कानावर या गोष्टी घालू. हे काम सुरू असताना त्या ठिकाणी प्रशासनाच्या अधिकाऱ्यांच्या देखरेखीखाली काम करावयाचे आहे. परंतु अधिकारी घरी व ठेकेदार त्यांना हवे तसे काम करतात, अशी अवस्था आहे. त्यामुळे पुनर्वसन होणारे लोक जाग्यावर जाऊन भिंतीच्या कामाला विरोध करीत आहेत.
ठेकेदाराची सुपरवायझर श्री. चव्हाण यांच्याशी ग्रामस्थांशी चर्चा केली. त्यांनी सांगितले की, या कामाची तुम्ही क्वालिटी कंन्ट्रोलमार्फत चौकशी करा. यामध्ये दगड आढळणारच नाहीत. परंतु त्या भिंतीची बारकाईने पाहणी केली असता दगडांचा भरावच भिंतीत आढळला. त्यामुळे ग्रामस्थांनी सुपरवायझरला धारेवर धरले. त्याने तत्काळ ठेकेदाराशी संपर्क साधून त्याला माहिती दिली. तत्काळ ठेकेदाराने अधिकाऱ्यांशी चर्चा करून ग्रामस्थांची एकत्र बैठक घेऊ, ग्रामस्थांना हवे ते काम करून देऊ, सध्या थांबा, अशी आर्जव केल्याची माहिती प्रकल्पग्रस्त शेखर विचारे यांनी सांगितली.
Maratha Kranti Morcha: मराठा आरक्षणाच्या मागणीसाठी छावाच्या कार्यकर्त्यांचा आत्मदहनाचा प्रयत्न
उस्मानाबाद - मराठा आरक्षणासह विविध मागण्यांकरीता छावा संघटनेच्या सहा कार्यकर्त्यांनी सामुहीकपणे आत्मदहन करण्याचा सोमवारी (ता. 20) प्रयत्न केला....
पाऊस आला; पण त्यानं नुकसान टळलं का
जालना जिल्ह्यात जून, जुलै आणि ऑगस्टमधील पहिल्या पंधरवड्यातील पावसाचे प्रमाण पाहता याला पावसाळा म्हणाव का, असा प्रश्न शेतकऱ्यांना पडला होता. गुरुवार(...
केरळ आपत्तीग्रस्तांना वाडी वस्तीवरील शाळेकडून मदत
मंगळवेढा - केरळमध्ये निसर्गाच्या अवकृपेने झालेली वाताहात, आपत्तीग्रस्तांना पुन्हा सावरण्यासाठी मदतीचा हात देण्यात दै.सकाळ नेहमी अग्रेसर असते. सकाळ...
युवकांनी कायदा-सुव्यवस्था राखण्यास सहकार्य करावे : संदीप पाटील
जुन्नर - शांतता व प्रगतीसाठी सर्वांनी सतत प्रयत्नशील राहिले पाहिजे, प्रामुख्याने युवकांनी पुढे येवून प्रशासनास कायदा सुव्यवस्था राखण्यास सहकार्य...
संविधानाच्या मार्गाने वाटचाल करा- पोलिस अधिक्षक जाधव
नांदेड: देशातील प्रत्येक नागरिकांनी संविधानाचा मार्ग स्विकारून आपली वाटचाल करावी. पोलिस अधिक्षक कार्यालयात सोमवारी (ता. 20) सकाळी आयोजीत...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


व्हॉट्स अॅप फॉरवर्डला लगाम लागणार; युझर्सवर येणार बंधने - Pimpri Chinchwad Bulletin

नगरसेवक सय्यद मतीन याला केवळ मारलेच नसते, तर त्याचे हातपाय तोडले…
दृष्टिहिनही करू शकणार रस्त्यांवरील खड्ड्यांच्या तक्रारी; सुविधा उपलब्ध करण्याचे सरकारचे आदेश
मुंबई-पुणे द्रुतगती महामार्गावर वेगमर्यादेचे उल्लंघन करणाऱ्या वाहनांवर कॅमेऱ्याची नजर
आता लोकसभा निवडणूक झाल्यास भाजप सत्ता राखणार का
उमेदवारांना शपथपत्रात उत्पन्नाचा स्त्रोत आणि तपशील देणे बंधनकारक – राज्य निवडणूक…
भिमाकोरेगाव दंगल प्रकरण; पिंपरीतील आंदोलकांचे अटकसत्र थांबवण्याची पोलीस आयुक्तांकडे मागणी
पिंपरी-चिंचवड पोलिस आयुक्तालयाने खाते उघडले; सराईताकडून पिस्तूल आणि दुचाकीचोरांकडून साडेसात लाखांचा…
पुणे शहर पोलिस दलातील एक सहायक आयुक्त, २६ पोलीस निरीक्षक पिंपरी-चिंचवड…
पुणे ग्रामीण पोलिस दलातील २३ अधिकारी कर्मचारी पिंपरी-चिंचवड पोलीस आयुक्तलयात वर्ग
पिंपरी-चिंचवडमध्ये नागपंचमी उत्साहात साजरी
आकुर्डीतील तरुणीला लग्नाचे आमिष दाखवून शिरगावातील भक्त निवासात केला बलात्कार
देहूरोडमध्ये ट्रेलरचा ब्रेक फेल होऊन अपघात; चार वाहनांचे नुकसान
गोळीबारातील आरोपीला पाठलाग करुन पकडल्याने हिंजवडीतील दोघा पोलिस कर्मचाऱ्यांना आयुक्त पद्मनाभन…
बाप आणि मुलीच्या नात्याला काळीमा फासणारे कृत्य: देहूरोडमध्ये नराधम बापाचा अल्पवयीन…
रहाटणीतील ‘त्या’ बसचालकाचा खून अवघ्या ८०० रुपये आणि ‘मेमरी कार्ड’साठी
संत तुकाराम नगरमध्ये घरफोडी; पावनेदोन लाखांचा ऐवज चोरट्यांनी केला लंपास
भोसरीत पार्किंगला लावलेली दुचाकी चोरट्यांनी पळवली
चाकणमध्ये मोबाईलच्या दुकानात चोरी; पावनेचार लाखांचे मोबाईल चोरट्यांनी केले लंपास
मोशीत आई वडिलांसोबत नवीन फ्लॅट बघण्यासाठी गेलेल्या मुलाचा तलावात बुडून मृत्यू
चाकणमध्ये उसने दिलेले पैसे परत मागीतले म्हणून मित्रानेच केली मित्राला मारहाण
देशात विचारवंतांचे आवाज दाबण्याचे काम सुरु – अमोल पालेकर
दाभोलकर स्मृतिदिन; पुण्यात ‘जवाब दो’ मोर्चाचे आयोजन
पुण्यात बाप विचित्र वागतो म्हणून मुलानेच केला बापाचा खून
डॉ. नरेंद्र दाभोलकर हत्येप्रकरणी सचिन अंदुरेला वेळ मारून नेण्यासाठी अटक; अंदुरेच्या…
कोंढव्यात फ्लॅटला आग; सिक्युरिटी इनचार्ज आणि सिक्युरिटी ऑफिसरमुळे वाचले दोघांचे प्राण
मनुवाद्यांमुळे देशाचा अफगाणिस्तान होईल- जितेंद्र आव्हाड
सांगलीच्या महापौरपदी संगीता खोत, तर उपमहापौरपदी धीरज सूर्यवंशी यांची निवड
अभिनेत्री कंगना राणावत विरोधात खार पोलिस ठाण्यात तक्रार
हिंदुत्ववादी अतिरेक्यांशी संबंध असल्याने शिवसेनेचा माजी नगरसेवक श्रीकांत पांगारकरला अटक
आमदार हर्षवर्धन जाधव यांचा नवीन पक्ष काढण्याचा निर्णय रद्द
पंतप्रधान मोदींचे इम्रान खान यांना चर्चेचे आमंत्रण; पाकिस्तानचा दावा
शिरोमणी अकाली दल आगामी निवडणुका स्वतंत्र लढवणार; भाजपला धक्का
कपिल देव यांच्याशी माझी तुलना नको – हार्दिक पांड्या
आशियाई क्रीडा स्पर्धा ; १० मी. एअर रायफल प्रकारात दीपककुमारला रौप्यपदक
यूपीएससी न देताच केंद्रात नोकरी; १० पदांसाठी सहा हजार अर्ज
अंडरवर्ल्ड डॉन दाऊद इब्राहिमचा निकटवर्तीय जबीर मोतीला लंडनमध्ये अटक
भारत- पाकमध्ये शांतता हाच वाजपेयींचा खरा सन्मान- इम्रान खान
नासाच्या ‘पार्कर सोलार प्रोब’ यानाची सूर्याच्या दिशेने झेप
विराटला कर्णधार म्हणून स्वत:ला सिद्ध करण्यास वेळ लागेल- क्लाइव्ह लॉयड
येमेनमध्ये दहा वर्षांच्या मुलावर लैंगिक अत्याचार; तिघा आरोपींना भरचौकात गोळ्या घालून…
Home Desh व्हॉट्स अॅप फॉरवर्डला लगाम लागणार; युझर्सवर येणार बंधने
व्हॉट्स अॅप फॉरवर्डला लगाम लागणार; युझर्सवर येणार बंधने
नवी दिल्ली, दि. २० (पीसीबी) – यापुढे व्हॉट्स अॅप युजर्सना पाचपेक्षा जास्त वेळा एखादा मेसेज फॉरवर्ड करता येणार नाही. काही दिवसांपूर्वी व्हॉट्स अॅपनं ‘फॉरवर्ड मेसेज’ हे फीचर आणलं होतं. या फीचरमुळे ‘मुळ मेसेज’ आणि ‘फॉरवर्ड मेसेज’ यामधील फरक ओळखणं सहज शक्य झालं. गेल्या काही महिन्यंपासून व्हॉट्स अॅपवर अफवा पसरवणाऱ्या मेसेजेसचं पेव फुटलं त्यामुळे असा प्रकराच्या अफवा व्हॉट्स अॅपवर वाऱ्याच्या वेगानं पसरू नये आणि त्यातून अप्रिय घटना घडू नयेत म्हणून मेसेज फॉरवर्ड करण्याची मर्यादा कमी करण्याचा विचार व्हॉट्स अॅप करत आहे.
आतापर्यंत एखादा व्हिडिओ, फोटो किंवा संदेश मोठ्या प्रमाणात व्हॉट्स अॅपवर फॉरवर्ड करता यायचे. याचा फायदा होता तसाच तोटाही होता. आता मात्र व्हॉट्स अॅपवर तुफान वेगानं फॉरवर्ड होणाऱ्या याच मेसेजमुळे कित्येक अप्रिय घटना घडल्याचं समोर आलं आहे. त्यामुळे व्हॉट्स अॅपचा गैरवापर रोखण्यासाठी व्हॉट्स अॅपनं हा निर्णय घेतला आहे. व्हॉट्स अॅप ‘फॉरवर्ड मेसेज’या फीचरची नव्यानं चाचणी करत आहे. ही चाचणी पूर्ण झाल्यावर युजर्स व्हॉट्स अॅपवर आलेले मेसेज, व्हिडिओ आणि फोटो पाचपेक्षा जास्त व्यक्तींना फॉरवर्ड करू शकत नाही. पाच व्यक्तींना मेसेज फॉरवर्ड केल्यानंतर फॉरवर्ड करण्याची मर्यादा संपेल आणि चॅटवरून forward button हा पर्याय नाहीसा होईल.
व्हॉट्स अॅप वापरणाऱ्यांची संख्या भारतात सर्वाधिक आहे. येथे मेसेज फॉरवर्ड होण्याचं आणि त्याद्वारे अफवा पसरवण्याचं प्रमाणही जास्त आहे हे व्हॉट्स अॅपनं आधीच स्पष्ट केलं. त्यामुळे अशा प्रकारांना आळा घालण्याचा काम व्हॉट्स अॅप करत आहे. तर दुसरीकडे केंद्र सरकारनं व्हॉट्स अॅपला दुसऱ्यांदा नोटीस पाठवली आहे. चिथावणीखोर मेसेजेसना थांबवण्यासाठी प्रभावी पावले उचलावी अन्यथा ज्या माध्यामातून अफवा पसरवल्या जात आहेत त्यांनाही दोषी मानले जाईल आणि त्यांच्यावरही कायदेशीर कारवाई केली जाईल असे या नोटीसमध्ये स्पष्ट करण्यात आले आहे.
Previous articleपिंपरीतून अपहरण करून तरुणाचा खून
Next articleसंत निरंकारी मिशनच्या आध्यात्मिक प्रमुख पदी परम पूज्य सुदीक्षा विराजमान
पंतप्रधान मोदींचे इम्रान खान यांना चर्चेचे आमंत्रण; पाकिस्तानचा दावा
शिरोमणी अकाली दल आगामी निवडणुका स्वतंत्र लढवणार; भाजपला धक्का
कपिल देव यांच्याशी माझी तुलना नको – हार्दिक पांड्या
आशियाई क्रीडा स्पर्धा ; १० मी. एअर रायफल प्रकारात दीपककुमारला रौप्यपदक
यूपीएससी न देताच केंद्रात नोकरी; १० पदांसाठी सहा हजार अर्ज
उद्ध्वस्त केरळ: रेड अलर्ट मागे, पेट्रोलसाठी रांगा, रोगराईचे सावट
भिमाकोरेगाव दंगल प्रकरण; पिंपरीतील आंदोलकांचे अटकसत्र थांबवण्याची पोलीस आयुक्तांकडे मागणी
देशात विचारवंतांचे आवाज दाबण्याचे काम सुरु – अमोल पालेकर
मनुवाद्यांमुळे देशाचा अफगाणिस्तान होईल- जितेंद्र आव्हाड
आकुर्डीतील तरुणीला लग्नाचे आमिष दाखवून शिरगावातील भक्त निवासात केला बलात्कार
बजरंगने मिळवले पहिले सुवर्ण; पहिल्या दिवशी भारताला २ पदके, शूटिंगमध्ये कांस्य
औरंगाबादमध्ये एमआयएमचे नगरसेवक मतीन यांच्या समर्थकांनी भाजप नेत्याची गाडी फोडली; ड्रायवरलाही...
शिरोमणी अकाली दल आगामी निवडणुका स्वतंत्र लढवणार; भाजपला धक्का
धनगर आरक्षणासाठी पिंपरी-चिंचवडमधील समाजबांधवांचे आमदार लक्ष्मण जगताप यांना निवेदन
मराठी बातम्या देणारा हक्काचे व्यासपीठ  मराठी अस्मिते साठी सदेव तत्पर
३रा मजला, पी. जे. चेंबर, आंबेडकर चौक, पिंपरी, पुणे
माथेफिरू तरूणाने एकतर्फी प्रेमातून मॉडेलला बनवले बंधक
मी युती सरकारचे विष पचवतोय; कुमारस्वामींना अश्रू अनावर


न्यूमरॉलॉजी (अंकशास्त्र): बिझनेस न्यूमरॉलॉजी: तुमच्या व्यवसायाला बरकत आणा!

न्यूमरॉलॉजी (अंकशास्त्र) आणि गूढ विद्या या विषयांवर मराठी भाषेतील लेख आणि माहिती. Marathi articles on Numerology and occult sciences.
बिझनेस न्यूमरॉलॉजी: तुमच्या व्यवसायाला बरकत आणा
बिझनेस न्यूमरॉलॉजी ही अंकशास्त्राची एक महत्वाची शाखा आहे. बिझनेस न्यूमरॉलॉजी ही व्यावसायीकांना आणि उद्योजकांना अतिशय उपयोगी पडते. यामध्ये न्यूमरॉलॉजीस्ट तुम्हाला तुमची जन्मतारीख, तुमचे नाव, तुमच्या व्यवसायाचे नाव तसेच इतर अनेक नावांचा व तारखांचा विचार करून मार्गदर्शन करतो.
तुम्ही नवीन दुकान, व्यावसायिक सेवा, प्रोजेक्ट, कंपनी सुरू करताना त्यासाठी योग्य नाव निवडणे ही सगळ्यात मोठी आणि महत्वाची गोष्ट असते. हे नाव तुमच्या व्यवसायाला योग्य असणे तर गरजेचे असतेच, पण त्याचबरोबर ते न्यूमरॉलॉजीप्रमाणे परफेक्ट असावे लागते. असे परफेक्ट नाव तुमच्याकडे ग्राहक, क्लाएंट्स आणि इतरांना मोठ्या प्रमाणावर आकर्षित करते, तुम्हाला मोठ्या प्रमाणावर कामे आणि ऑर्डर्स मिळतात, तुमच्या वस्तूंची जास्त विक्री होते, आणि तुमच्याकडे पैशांचा प्रवाह सुरू होतो.
कदाचित तुम्हाला खोटे वाटेल, पण विश्वास ठेवा, तुमच्या बिझनेसचे नाव योग्य असणे ही गोष्ट तुम्ही त्या बिझनेसमध्ये किती पैसे गुंतवता, तुमच्याकडे किती चांगले लोक काम करतात, तुम्ही तुमच्या बिझनेसची किती जाहिरात करता यापेक्षा महत्वाची आहे. जगातील अनेक मोठ्या यशस्वी कंपन्याची नावे विचारपूर्वक ठेवलेली आहेत आणि ती ठेवताना न्यूमरॉलॉजीचा वापर केला गेला आहे. (किंवा जे उद्योजक खूप यशस्वी झालेले असतात, त्यांनी जरी न्यूमरॉलॉजीचा वापर केलेला नसेल तरी त्या स्थितीत त्यांच्या उद्योगाचे नाव न्यूमरॉलॉजीनुसार लकी असणारे दिसते).
पण बिझनेस न्यूमरॉलॉजी केवळ योग्य नाव ठरवण्यापुराती मर्यादित नाही. तिचा उपयोग इतर अनेक गोष्टींच्या मार्ग दर्शनासाठी करता येतो. उदा.
● तुमच्या जन्मतारखेनुसार कोणता व्यवसाय तुम्हाला जास्त लाभदायक ठरू शकतो
● तुमच्या व्यवसायासाठी कोणते शहर तुम्हाला जास्त लाभदायक आहे
● तुमच्या बिझनेससाठी तुम्ही निवडलेले नाव योग्य आहे का
● तुमच्या प्रोडक्टसाठी कोणते नाव जास्त योग्य आहे
● तुमच्या नव्या व्यवसायाची सुरवात कोणत्या दिवशी करणे तुम्हाला जास्त लाभदायक ठरेल
● तुमचे नवे प्रोडक्ट कोणत्या दिवशी लॉन्च करणे तुम्हाला लाभदायक ठरेल
● तुम्ही पार्टनरशिपमध्ये व्यवसाय सुरू करत असाल कोणती व्यक्ति पार्टनरशिपसाठी जास्त योग्य ठरेल
● तुमच्या बिझनेस हाउसमध्ये जबाबदारीच्यापदावर ज्या व्यक्तीस नेमत आहात ती व्यक्ति तुमच्यासाठी न्यूमरॉलॉजीकली योग्य आहे का
● तुमच्या बिझनेसचा लोगो कसा असावा
● तुमचं बिझनेस कार्ड, लेटरहेड यावर कोणती कलर स्कीम वापरावी
● बिझनेसच्या लॅण्डलाईन व मोबाईल फोनसाठी कोणते नंबर्स तुम्हाला लकी ठरतील
● तुमची सही योग्य आहे का
याशिवाय बिझनेस न्यूमरॉलॉजीच्या सहाय्याने तुम्हाला तुमच्या चालू व्यवसायात येणाऱ्या आर्थिक आणि इतर अडचणींवर प्रभावी उपाय सुचवता येतात.
तुम्ही जर नवीन व्यवसाय सुरू करत असाल, किंवा तुमच्या सध्याच्या व्यवसायात कांही अडचणी येत असतील तर न्यूमरॉलॉजीस्टचा सल्ला अवश्य घ्या.
मनी सिक्रेट्स प्रोग्रॅम | MONEY SECRETS PROGRAM
अंकशास्त्रानुसार केले जाणारे वैयक्तिक मार्गदर्शन
तुमच्या नावाचे पहिले अक्षर
Labels: Numerology in Marathi, अंकशास्त्र, बिझनेस न्यूमरॉलॉजी, महावीर सांगलीकर
कृपया पुढील पेज लाईक करा
करीअर गायडन्स, जोडीदाराची निवड, भागीदाराची निवड, व्यवसाय, नोकरी, पैसे, यश, प्रेम, लग्न तसेच कौटुंबिक, आर्थिक आणि इतर समस्यांवरील वैयक्तिक सल्ल्यासाठी आपण माझ्याशी संपर्क साधावा. प्रत्यक्ष भेटायचे असल्यास आधी नोंदणी करणे गरजेचे आहे.
मी देत असलेला सल्ला अंकशास्त्र, ग्राफोलॉजी, कलर थेरपी आणि इतर कांही शास्त्रांवर आधारीत आहे.
गेल्या सात दिवसातील लोकप्रिय लेख
-महावीर सांगलीकर Cell No. 8149703595 कोणत्याही महिन्याच्या 1,10,19 किंवा 28 तारखेस जन्मलेल्या व्यक्तिंचा जन्मांक 1 असतो. अंकशास्त...
जन्मांक 2: जन्मतारीख 2, 11, 20, 29
-महावीर सांगलीकर 8149703595 ज्यांचा जन्म कोणत्याही महिन्याच्या 2, 11, 20 किंवा 29 तारखेस झाला असेल, त्या सर्वांचा जन्मांक 2 असतो. या व...
जन्मांक 3: जन्मतारीख 3, 12, 21, 30
महावीर सांगलीकर मोबाईल नंबर 8149703595 ज्यांचा जन्म कोणत्याही महिन्याच्या 3, 12, 21 किंवा 30 तारखेला झाला असेल, त्या सर्वांचा जन्मा...
जन्मांक 4: जन्म तारीख 4, 13, 22, 31
-महावीर सांगलीकर 8149703595 ज्यांचा जन्म कोणत्याही महिन्याच्या 4, 13, 22 किंवा 31 तारखेस झाला आहे, त्यांचा जन्मांक 4 असतो. यांची मु...
जन्मांक 8 : जन्मतारीख 8, 17, 26
-महावीर सांगलीकर 8149703595 कोणत्याही महिन्याच्या 8, 17 किंवा 26 या तारखेस जन्मलेल्या व्यक्तीचा जन्मांक असतो. 8 हा अंक सत्ता, धन आण...
जन्मांक 7: जन्मतारीख 7, 16, 25
-महावीर सांगलीकर 8149703595 कोणत्याही महिन्याच्या 7, 16, 25 तारखेस जन्मलेल्या व्यक्तिंचा जन्मांक 7 असतो. जन्मांक 7 असणा-या व्यक्तिं...
जन्मांक 5: जन्म तारीख 5, 14, 23
-महावीर सांगलीकर 8149703595 अंकशास्त्रानुसार कोणत्याही महिन्याच्या 5, 14 किंवा 23 तारखेस जन्मलेल्या व्यक्तींचा जन्मांक 5 असतो. या ल...
जन्मांक 9: जन्मतारीख 9, 18, 27
-महावीर सांगलीकर 814 970 3595 कोणत्याही महिन्याच्या 9, 18, किंवा 27 तारखेस जन्मलेल्या सगळ्यांचा जन्मांक 9 असतो. हा जन्मांक 1 ते 9...
जन्मांक 6: जन्मतारीख 6, 15, 24
-महावीर सांगलीकर 8149703595 कोणत्याही महिन्याच्या 6, 15 किंवा 24 तारखेला जन्मलेल्या व्यक्तीचा जन्मांक 6 असतो. या जन्मांकाची विशेषत: म...
तुमचा जन्मांक, भाग्यांक आणि तुम्हाला फायदेशीर ठरणारी करिअर्स
-महावीर सांगलीकर 814 970 3595 तुम्ही जॉब करावा की व्यवसाय जॉब करायचा असल्यास तो कोणत्या प्रकारचा करावा जॉब करायचा असल्यास तो कोणत्या प्रकारचा करावा
तुम्हाला पैशांची सतत चणचण भासते  उत्पन्नापेक्षा खर्च जास्त आहे उत्पन्नापेक्षा खर्च जास्त आहे येणारे पैसे वेळेवर मिळत नाहीत येणारे पैसे वेळेवर मिळत नाहीत लोक पैसे बुडवतात  व्यवसाय नीट चालत नाही कर्जबाजारी झाला आहात काय व्यवसाय करावा हे समजत नाही तुम्हाला खूप पैसे मिळवायचे आहेत , पण त्यासाठी नेमके काय करावे हे कळेना  तुम्हाला खूप पैसे मिळवायचे आहेत , पण त्यासाठी नेमके काय करावे हे कळेना  व्यवसायासाठी आयडीयाज आहेत पण भांडवल नाही व्यवसायासाठी आयडीयाज आहेत पण भांडवल नाही तुमच्या या व अशा प्रकारच्या सर्व समस्यांवर मात करण्यासाठी आता MONEY SECRETS PROGRAM हा कोर्स सुरू झाला आहे. या कोर्सची माहिती पुढील लिंकवर वाचावी:
अंकशास्त्रानुसार मार्गदर्शन मिळवा आणि विनाअडथळा यशस्वी व्हा
अंकशास्त्रानुसार मार्गदर्शन मिळवा आणि विनाअडथळा यशस्वी व्हा शिक्षण, करिअर, नोकरी, व्यवसाय, प्रेम, लग्न, कौटुंबिक कलह, घटस्फोट, वैयक...
अंकशास्त्र: व्यक्तीचे गुणदोष ओळखण्याचे साधन
अंकशास्त्र हे ज्योतिषशास्त्र नव्हे
अंकशास्त्र म्हणजे संख्याशास्त्र नव्हे
जन्मांक (मुळांक) म्हणजे काय
अंकशास्त्राच्या सहाय्याने सोडवता येतात तुमच्या समस्या
अंकशास्त्राविषयी शंका आणि कुशंका
अंकशास्त्र: तुम्हीच तपासा त्याचा खरेखोटेपणा
वैदिक अंकशास्त्र (Vedic Numerology)
तुमची जन्मतारीख, तुमचा जन्मांक
जन्मांक 1: जन्मतारीख 1,10,19,28
जन्मांक 2: जन्मतारीख 2, 11, 20, 29
जन्मांक 3: जन्मतारीख 3, 12, 21, 30
जन्मांक 4: जन्मतारीख 4, 13, 22, 31
जन्मांक 5: जन्मतारीख 5, 14, 23
जन्मांक 6: जन्मतारीख 6, 15, 24
जन्मांक 7: जन्मतारीख 7, 16, 25
जन्मांक 8 : जन्मतारीख 8, 17, 26
जन्मांक 9: जन्मतारीख 9, 18, 27
शांती आणि सहयोग यांचा अंक 24
तुमचं जन्मवर्ष आणि त्याचा प्रभाव
तुमचा जन्मांक आणि तुमचे स्वभावदोष
तुमच्या सहीत दडलंय तुमचं व्यक्तिमत्व
तुमचा जन्मांक, भाग्यांक आणि तुम्हाला फायदेशीर ठरणारी करिअर्स
तुमच्या जॉब/व्यवसायासाठी अनुकूल शहरे
तुमचा लकी मोबाईल नंबर
प्रेमिकेची/प्रियकराची पहिली भेट घ्यायला कोणती तारीख निवडावी


Collection of Foods Recipes ,Property,Travel,Gadget,I phone,Parenting,Health Care Tips News Articles in Marathi | Loksatta

सिंचन निविदांमध्येच कोटय़वधींचा गैरव्यवहार
मारेकऱ्यांना शस्त्र प्रशिक्षण देणाऱ्यांचा शोध सुरू
माळेचे मणी सापडले; दोराही लवकर सापडेल
डॉ. दाभोलकर यांच्या हत्येच्या सूत्रधारापर्यंत पोहोचावे - नारळीकर
सॅलड सदाबहार : रताळ्याचे सॅलड
रताळ्याचा किस ब्लांच करताना पाण्यात २ चमचे व्हिनेगर किंवा अध्र्या लिंबाचा रस घालावा म्हणजे रताळे शुभ्र दिसेल.
इटलीतील एक ट्रॅक्टर तयार करणारा उद्योजक त्याची गाडी सव्‍र्हिसिंगला घेऊन गेला होता.
नैरोबी शहरातल्या लॅगाटा भागात जॉक लेस्ली मेलवाईन आणि त्यांची पत्नी बेट्टीज हे त्यांचे संवर्धन करत आहेत.
शहरशेती : गच्चीतील फळभाज्या
तीन ते चार आठवडय़ांत रोपे पुर्नलागवडीसाठी योग्य होतात.
खाद्यवारसा : पालक चटणी
पालक स्वच्छ धुऊन शिजवून घ्या, हिरवी मिरची व आलं एकत्र वाटून घ्या.
दोन दिवस भटकंतीचे : सटाणा
परत येताना वाटेत देवळाणे इथे यादवकालीन अप्रतिम शिल्पकाम असलेले शिवमंदिर आहे.
‘वन प्लस’ने अलीकडेच बाजारात दाखल केलेला ‘वन प्लस ६’ हा स्मार्टफोन या वर्गवारीत अचूकपणे बसतो.
सगळ्यात आधी खजूर, अंजीर, मनुका यांचे बारीक तुकडे करून घ्या.
समाधान देणारी प्रत्येक गोष्ट ताण हलका करणारी
मला ताण-तणाव भेडसावतात, तेव्हा मी गानसरस्वती किशोरी आमोणकर आणि उस्ताद अमीर खान यांची गाणी ऐकतो.
‘मेम्स’ करू या, थोडे ‘म्युझिकली’ होऊ या
ज्यात मनोरंजनाच्या उद्देशाने स्वत:ला एका अर्थाने प्रसिद्धी मिळविण्यासाठी करण्यात येणारी क्लृप्ती म्हणता येईल.
मशरूम धुऊन घ्या. अगदी पातळ चिरून बाजूला ठेवा. गॅसवर पॅन ठेवा.
हसत खेळत कसरत : पाठदुखीपासून मुक्ती
विशेष म्हणजे या व्यायामाने पोटाचेही स्नायू बळकट होतात.
प्रथम कांदा, भोपळी मिरची, गाजर या तिन्ही भाज्या बारीक चिरून घ्या.
एक कोटी मस्टँग निर्माण करण्याचा टप्पा गाठल्याची घोषणा दोन दिवसांपूर्वीच फोर्डने केली.
झाग्रेब हे शहर आजही मध्ययुगीन काळाच्या अनेक खाणाखुणा अंगावर मिरवत आहे.
दोन दिवस भटकंतीचे : पाली-सुधागड
पुणे किंवा मुंबईमार्गे जाताना खोपोलीजवळ महड येथे अष्टविनायकातील वरदविनायक मंदिर आहे.
खाद्यवारसा : काळीमिरी पराठा
पॅनमध्ये १ चमचा तूप घ्या. त्यात वाटलेले काबुली चणे हलकेच परतून घ्या आणि थंड होऊ द्या.
शहरशेती : नैसर्गिक खते, कीटकनाशके
ज्यात आपण झाडे लावणार आहोत, त्या कुंडीच्या तळाशी सहज कुजणारे आणि वजनाला हलके असणारे सेंद्रिय घटक भरावेत
दर्जा आणि कंपनीनुसार दहा हजार रुपयांपासून तीन लाखांपर्यंतचे टीव्ही बाजारात मिळतात.
प्रत्येक वेळी कॅमेरा आपल्या जवळ ठेवणे शक्य नसते. अशा वेळी स्मार्टफोनचा कॅमेरा ती भूमिका बजावतो.
न्यारी न्याहारी : शिळ्या पोळीचे पॅटिस
पोळीचे तुकडे करून त्याचा जाडसर भुगा करून घ्या. त्यात बटाटा, पोहे, सोया खिमा घालून भिजवा.
ताणमुक्तीची तान : जुन्या संगीताची मोहिनी
कामांमध्ये नेहमी गुंतून राहणे हाच खरा ताणमुक्तीचा मार्ग आहे.
सकस सूप : भोपळ्याचे सूप
यात आवडीनुसार मीठ, मिरपूड घाला आणि आता हलक्या आचेवर गरम क
हसत खेळत कसरत : ‘ग्लुटल मसल’ची बळकटी..
आज आपण जो व्यायाम करणार आहोत, त्यामुळे या स्नायूंना बळकटी मिळणार आहे.
सुनील ग्रोवरसाठी सलमान झाला फोटोग्राफर
काम करणार तर आघाडीच्या अभिनेत्रीसोबतच, रणबीरचा हट्ट
एन. टी. रामाराव यांच्या बायोपिकमध्ये दिसणार हा प्रसिद्ध मराठमोळा चेहरा
माझ्या बायोपिकमध्ये ड्रामा नको, फक्त सत्य दाखवा- ऐश्वर्या राय
'या' गाजलेल्या हॉलिवूड चित्रपटाचा बॉलिवूड रिमेक लवकरच प्रेक्षकांच्या भेटीला
सिंचन निविदांमध्येच कोटय़वधींचा गैरव्यवहार
डॉ. दाभोलकर यांच्या हत्येच्या सूत्रधारापर्यंत पोहोचावे - नारळीकर
मारेकऱ्यांना शस्त्र प्रशिक्षण देणाऱ्यांचा शोध सुरू
माळेचे मणी सापडले; दोराही लवकर सापडेल
Asian Games 2018 : बजरंगची 'सुवर्ण' कामगिरी स्व. अटलजींना समर्पित
Ind vs Eng : केवळ २९ चेंडूत हार्दिकने केली 'ही' कमाल...
सोबर्स, पोलॉक यांच्या पंक्तीतील अभिजात फलंदाज
एटीएसने सोडताच सीबीआयने ताब्यात घेतले
शहरी भागांत रात्री नऊनंतर एटीएममध्ये पैसे भरण्यास बँकांना मनाई
माझ्यासाठी गुजराती संस्कृती शिकणं थोडं कठीण होतं- कंगना रणौत


collector office garbage agitation जिल्हाधिकारी कार्यालयात टाकला आठ टन कचरा | eSakal

जिल्हाधिकारी कार्यालयात टाकला आठ टन कचरा
शुक्रवार, 20 जुलै 2018
औरंगाबाद - शहरातील कचराप्रश्‍न मार्गी लावा; अन्यथा महापालिका बरखास्त करू, असा इशारा मुख्यमंत्र्यांनी देताच संतापलेल्या शिवसेनेच्या कार्यकर्त्यांनी गुरुवारी सकाळी अकराच्या सुमारास जिल्हाधिकारी कार्यालयातच एक ट्रक आणि एक ट्रॅक्‍टर भरून आठ टन कचरा टाकून मुख्यमंत्र्यांना प्रत्युत्तर दिले.
औरंगाबाद - शहरातील कचराप्रश्‍न मार्गी लावा; अन्यथा महापालिका बरखास्त करू, असा इशारा मुख्यमंत्र्यांनी देताच संतापलेल्या शिवसेनेच्या कार्यकर्त्यांनी गुरुवारी सकाळी अकराच्या सुमारास जिल्हाधिकारी कार्यालयातच एक ट्रक आणि एक ट्रॅक्‍टर भरून आठ टन कचरा टाकून मुख्यमंत्र्यांना प्रत्युत्तर दिले.
येथील महापालिकेत शिवसेना-भाजप युतीची सत्ता आहे; मात्र हा प्रश्‍न मार्गी लावण्याऐवजी शिवसेना-भाजपचे पदाधिकारी एकमेकांवर आरोप करीत राजकारण करीत आहेत. दरम्यान, बुधवारी नागपूर विधानभवनात मुख्यमंत्री देवेंद्र फडणवीस यांनी महापालिका आयुक्‍तांसह भाजप पदाधिकाऱ्यांची बैठक घेतली. यात हा प्रश्‍न तातडीने मार्गी न लागल्यास महापालिका बरखास्त करण्याचा इशारा दिला. हा इशारा जिव्हारी लागल्याने शिवसेनेचे जिल्हाध्यक्ष अंबादास दानवे यांच्या नेतृत्वाखाली कार्यकर्त्यांनी आज जिल्हाधिकारी कार्यालयाच्या प्रवेशद्वारातच आठ टन कचरा टाकत राज्य सरकारच्या विरोधात जोरदार घोषणाबाजी केली.
दुर्गंधीमुळे नाक दाबून काम
कचरा टाकल्यामुळे जिल्हाधिकारी कार्यालयात सर्वत्र दुर्गंधी पसरली होती. त्यामुळे प्रशासनाची एकच धावपळ उडाली. अधिकारी, कर्मचाऱ्यांना नाकावर रुमाल बांधूनच काम करावे लागले.
महापालिकेत शिवसेनेची सत्ता असली, तरी कचऱ्याचा प्रश्‍न मार्गी लावणे हे प्रशासनाचे काम आहे. नगरविकास विभागाच्या सचिव मनीषा म्हैसेकर यांनी येथे भेट देऊन दहा दिवसांत कचराकोंडी फोडण्याच्या सूचना दिल्या होत्या; मात्र प्रशासनाने वेळकाढूपणा दाखविला. जनतेच्या प्रश्‍नांवर आम्ही शांत बसणार नाही. हा प्रश्‍न मार्गी न लागल्यास आणखी कचरा आणून टाकू.
- अंबादास दानवे, जिल्हाप्रमुख, शिवसेना
कचरा टाकणाऱ्यांविरोधात कारवाई - जिल्हाधिकारी
जिल्हाधिकारी कार्यालयासमोर शिवसेनेच्या कार्यकर्त्यांनी कचरा टाकल्याच्या प्रकारामुळे संतप्त झालेल्या जिल्हाधिकारी उदय चौधरी यांनी तातडीने पत्रकार परिषद घेत ही घटना अत्यंत लांच्छनास्पद असून, याचा प्रशासनातर्फे निषेध करीत असल्याचे म्हटले.
'राष्ट्रध्वजासमोर अशा पद्धतीने कचरा आणून टाकणे हा राष्ट्रध्वजाचा अवमान असून, कचरा टाकणाऱ्यांविरोधात कडक कारवाई करणार आहे. आपले म्हणणे लोकशाही पद्धतीने मांडणे योग्य आहे; परंतु अशा कृतीवरून वैचारिक पातळी लक्षात येते. याप्रकरणी संबंधितांवर राष्ट्रध्वज आणि राष्ट्रीय चिन्हांचा अवमान, तसेच सार्वजनिक ठिकाणी बळजबरीने प्रवेश यासंबंधी गुन्हे दाखल करण्यात येतील.''
शहीद मेजर कौस्तुभ राणे अमर रहे
वैभववाडी : फुलांनी सजविलेल्या गाडीमध्ये ठेवण्यात आलेला अस्थीकलश, कलशानजीक मेजर राणेंची प्रतिमा, अस्थीकलशाच्या पाठोपाठ असलेल्या शेकडो गाड्यांचा...
एमआयएमच्या मतीनला मारल्याप्रकरणी भाजपचे 4 नगरसेवक अटकेत
औरंगाबाद : माजी पंतप्रधान अटलबिहारी वाजपेयी यांच्या श्रध्दांजली प्रस्तावाला महापालिका सर्वसाधारण सभेत विरोध करणाऱ्या एमआयएम नगरसेवक सय्यद मतीन यांना...
सनातन संस्थेवर कायमस्वरूपी बंदी घाला : अशोक चव्हाण
पुणे : नरेंद्र दाभोलकर, गोविंद पानसरे, प्रा.कलबुर्गी आणि गौरी लंकेश हत्येप्रकरणी तपासाअंती सनातन संस्थेसह उपसंस्थांशी थेट संबंधित आरोपी सापडले...
आरक्षण द्या, नाहीतर खुर्ची सोडा; धनगर समाजाचा इशारा
लातूर : धनगर समाजाला हवे ते आरक्षण देतो, असे सांगून आमच्याकडून भरभरून मते घेऊन भारतीय जनता पक्ष सत्तेत अाला. मात्र, सत्तेत आल्यानंतर धनगर समाजाला...
Maratha Kranti Morcha: मराठा आरक्षणाच्या मागणीसाठी छावाच्या कार्यकर्त्यांचा आत्मदहनाचा प्रयत्न
उस्मानाबाद - मराठा आरक्षणासह विविध मागण्यांकरीता छावा संघटनेच्या सहा कार्यकर्त्यांनी सामुहीकपणे आत्मदहन करण्याचा सोमवारी (ता. 20) प्रयत्न केला....
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


सरदेसाईज: वर म्हणेल, तुमचा उर्वरित दिवस शुभ जाओ!

जाता जाता एक नजर इथेही........
वर म्हणेल, तुमचा उर्वरित दिवस शुभ जाओ
अमेरिकेत आल्या आल्या काही गोष्टी समजून घेतलेल्या बऱ्या असतात. नाहीतर ते म्हणतात ना, or you will learn it hard way तशी गत व्हायची. त्यातली प्रमुख गोष्ट म्हणजे कॉप, आपला ट्रॅफिक पोलीस हो. आपल्याकडे तुम्हाला माहीत आहेच हवालदाराने पकडले तर काय होते.... आता त्याला कोण जबाबदार वगैरेत आत्ता नको पडायला. तर इथे मामला एकदम वेगळा आहे. आम्ही आलो तेच मुळी एकदम लहानश्या खेड्यात. त्यामुळे मोठ्या म्हणजे, शिकागो, न्यूयॉर्क सारखे जागोजागी कॉप दिसत नव्हते. सुरवातीला फार त्रासदायक प्रकार वाटला नाही. पण लवकरच आमच्या आनंदावर पाणी पडले.
कॉपना जणू कळल्यासारखे त्यांनी अवतींभोवती फिरत राहून आमचा भ्रमनिरास करूनच दम सोडला आणि आमचा दम काढायला सुरवात केली. दबा धरून जागोजागी बसलेले दिसू लागले. कधी गल्लीच्या तोंडाशी असलेल्या पार्किंग लॉट मध्ये तर कधी बोळातच जरा झाडाचा आडोसा पाहून. वळणावर तर हमखास, गनरूपी गळ टाकून साहेब शांतपणे कॉफीचे घुटके घेत विराजमान असत. टर्न घेऊन कोणी आपल्याच नादात चाललेले असले की लगेच टॅंव टॅंव आवाज आणि दिव्यांचा चकचकाट करीत त्याच्या हृदयाची धडकनच बंद पाडून टाकत. काही वेळा तर स्पीड लिमीटच्या पेक्षा चार/पाच माईल्स जरी जास्त वेग असेल तरीही काही जणांना तिकीट मिळालेले पाहिलेय.
आमच्या गावात खरं तर एकच मेन रस्ता. त्यालाच पन्नासचे लिमीट होते. बरेचदा सगळे त्यावरून अगदी साठ-पासष्टनेही गाड्या पळवत. कॉप्सना पर्वणीच असे मग. काही रोड अगदी आतले असूनही अनेक जण धरपकड केल्यासारखे बळी पडत. तीसच्या लिमीटला जर पन्नासने तुम्ही गाडी हाकली तर तो कॉप तरी काय डोके फोडेल. काही ना काही गमती जमती त्यातून घडत असतच.
सगळ्यात मोठी गंमत म्हणजे पकडल्यावर अगदी मृदू भाषेत हसून तो बोले, " तुम्हाला माहीत आहे ना मी का थांबवले आहे ते " आता ह्यावर नाही माहीत म्हणायची सोय नव्हतीच. तरीही काही लोक तसे म्हणत. मग त्यावर अगदी विनम्रपणे तो सांगे, "इथे हे स्पीड लिमिट असताना तुम्ही मात्र इतक्या जोरात गाडी पळवत होतात. त्यामुळे आता मला तुम्हाला तिकीट द्यायला हवे. " जर एखादा चिवटपणे म्हणाला, " हो का " आता ह्यावर नाही माहीत म्हणायची सोय नव्हतीच. तरीही काही लोक तसे म्हणत. मग त्यावर अगदी विनम्रपणे तो सांगे, "इथे हे स्पीड लिमिट असताना तुम्ही मात्र इतक्या जोरात गाडी पळवत होतात. त्यामुळे आता मला तुम्हाला तिकीट द्यायला हवे. " जर एखादा चिवटपणे म्हणाला, " हो का अरे मला तो बोर्ड दिसला नाही. पुढच्यावेळी मी खबरदारी घेईन. " की तो अजूनच स्माईल करत म्हणेल, " असे झाले का अरे मला तो बोर्ड दिसला नाही. पुढच्यावेळी मी खबरदारी घेईन. " की तो अजूनच स्माईल करत म्हणेल, " असे झाले का बरं बरं. आता मी तिकीट दिले ना की नक्की तुम्हाला बोर्ड दिसतील. " मग तिकीट देईल आणि वर, "आता सांभाळून जा बरं का. आजचा दिवस तुम्हाला शुभ जाओ." असे म्हणून जखमेवर तिखट- मीठ चोळेल.
पण म्हणून लोक स्पीड लिमीट पाळतात का छे ते त्यांना करायचे तेच करतात. त्यातून मग खूप मजेशीर घटना घडतात. माझे सासू-सासरे आमच्याकडे आले असताना मे महिन्यात आलेल्या पहिल्याच लाँग विकेंड ला आम्ही सेंट लुईस ला जायचे ठरवले. आमच्या पासून साधारण तीन तासाचे अंतर होते. सकाळी थोडेसेच लवकर उठून, नाश्ता करून निघायचे. म्हणजे वेळेत सगळे होईल. आर्च पाहून जवळपास थोडे फिरून परत यायचे असे ठरले.
आता ठरवल्याप्रमाणे बेत पार पडले असते तर.... एकतर लवकर उठायचे आणि तेही सुटीच्या दिवशी, इथेच पहिले घोडे अडले. मग अरे उठारे, चला आवरा, आवरा..... मला अगदी डॉ. देशपांडेंची आठवण झाली. मग अगदी त्यांच्या पद्धतीने बापलेकांना हाकारून हाकारून एकदाचे उठवले. तोवर मी व सासू-सासरे तयार झालो होतो. एकीकडे आंब्याचा एगलेस केक, सँडविचेस, वेफर्स, थोडे ज्युसचे व थोडे कोकचे कॅन्स, नॅपकिन्स, प्लेट्स, चमचे आणि पाणी असे मी तयार करून ठेवले. छानपैकी साबुदाणा खिचडी व आल्याचा चहा घेऊन सगळे तृप्त झाले आणि आम्ही घर सोडले. फार नाही ठरल्यापेक्षा दोन तास उशिरा. :)
गाडी जरा पळवतो म्हणजे झालेला उशीरातला थोडासा वेळ भरून काढू असे म्हणत गाव जेमतेम सोडले तोच नवऱ्याने एकदम पंच्याशीवर काटा नेला. त्यावेळी आमची BMW 328i होती. मी आणि नवरा पुढे व सासू-सासरे आणि मुलगा मागे बसले होते. गाव सोडता सोडता एका ब्रिज खालून आम्ही पास झालो आणि नवरा म्हणाला, " वरती ब्रिजवर मामा होता बसलेला, पाहिलास ना " 'मामा' हे इथे रुळलेले कॉप्स चे प्रचलित नामकरण आहे. ते ऐकले आणि माझे लक्ष गेले स्पीडवर. बापरे " 'मामा' हे इथे रुळलेले कॉप्स चे प्रचलित नामकरण आहे. ते ऐकले आणि माझे लक्ष गेले स्पीडवर. बापरे आम्ही तर वीस माईल्स जास्त होतो स्पीड लिमिटच्या. म्हणजे जर मामाने आम्हाला पाहिले असेल तर आम्ही ठार मेलोच होतो. " अरे जरा हळू चालव ना. आता उशीर तर झालाच आहे. अजून त्यात तिकिटाची भर नको. "
आम्ही एक्स्ट्रीम लेफ्टच्या लेन मध्ये होतो. हे माझे बोलणे पुरे होईतो नवऱ्याने पहिला ब्रेक मारला आणि गाडी एकदम पासष्टवर आणली. बीएम होती म्हणून हे तीन सेकंदात जमले खरे पण तोवर वेळ निघून गेली होती. कॉपने आम्हाला ब्रिजवरूनच स्पॉट केले होते. त्याला फिरून आमच्या पर्यंत पोचेतो जो वेळ लागला त्यात आम्ही जरी स्पीड कमी केला असला तरी उपयोग नव्हता. नवऱ्याने गाडी एकदम राइट लेनमध्ये घेतली, जणू आम्ही त्या गावचेच नसल्यासारखे झालो. पण दुर्दैव, तोही आमच्या मागे आला आणि भसकन त्याने लाइट लावले. :(
नवऱ्याने गाडी साइडला घेतली. आम्ही नेहमीच सीट बेल्ट लावतोच पण आज तर सासू-सासरे व पोरानेही मागे बसलेले असूनही बेल्ट लावलेले होते. माझ्या सासूबाईंना चालायला त्रास होतो म्हणून आम्ही व्हीलचेअर घेतलेली होती ती ट्रंकमध्ये होती. नवरा म्हणाला उगाच गडबड करू नका. स्वस्थ बसा. पाहू काय म्हणतो. दोन मिनिटांनी तो आला. हाय हेल्लो झाले, मग म्हणाला मी पाहिले तुला ब्रिजवरून. तू ऐंशीच्या पुढेच होतास. मग त्याने ड्रायव्हिंग लायसन्स व इन्शुरन्सचे कागद घेतले. स्वतःच्या गाडीत जाऊन काहीतरी खुडबूड करून आला.
कागद परत दिले. मग आम्ही बेल्टेड आहोत हे पाहिले. दोन वयस्कर व एक लहान मुलगा आहे हे पाहून थोडा सोबर झाल्यासारखा वाटला. ( असे उगाचच आम्हाला वाटत होते खरे. ) नवऱ्याला म्हणाला ट्रंक दाखव उघडून. नवरा म्हणाला बरं. उघडली तर आत व्हिलचेअर पाहून विचारले ही कोणासाठी आहे मग नवऱ्याला म्हणाला , " तुला माहीत आहे का मग नवऱ्याला म्हणाला , " तुला माहीत आहे का हा लाँग विकेंड आहे ना. म्हणजे झिरो टॉलरन्स झोन आहे तीन दिवस. त्यामुळे तिकीट तिप्पट मिळेल. " म्हणजे बोंबला. एरवी शंभर असेल तर एकदम तीनशे.
नवरा म्हणाला, " बघ इतक्या वर्षात मला तर साधे पार्किंग तिकीटही मिळालेले नाही. आम्हाला उशीर झाला होता निघायला म्हणून मी जरा जोरात जात होतो. पण आता ह्यापुढे एकदम शार्प पासष्ट्वर जाईन. तू मला प्लीज तिकीट नको देऊस." आम्हा सगळ्यांवर पुन्हा एकदा नजर फिरवून नजरेनेच नवऱ्याला सांगत की अरे असे नाही मला करता येणार, तो स्वतःच्या गाडीत जाऊन बसला. पाच मिनिटांनी एक गुलाबी रंगाचा कागद फडकवीत आला. तो नवऱ्याच्या हातात देऊन म्हणाला, " हे घे. तिकीट नाहीये ते. फक्त वॉर्निंग देऊन सोडतोय तुला. आज सेंट लुईस ला जाऊन परत येईपर्यंत तू चुकूनही पासष्ट च्या पुढे जायचे नाहीस. आता मजा करा. तुमचा उर्वरित दिवस शुभ जाओ. " असे म्हणून आम्हा सगळ्यांना स्माईल देऊन तो निघाला.
नवऱ्याने त्याला हाक मारून ही वॉर्निंग माझ्या रेकॉर्डवर जाणार का ते विचारून घेतले. तेव्हा कळले की त्याने आम्हाला सोडले होते कारण तो ब्रिजवर असल्याने त्याच्या डोळ्यांना जरी कळले असले की आम्ही खूप स्पीड मध्ये होतो तरी त्याच्या गनमध्ये काही आले नव्हते. त्यामुळे त्याच्याकडे प्रूफ नव्हते. बिचारा, नाईलाजाने त्याला आम्हाला सोडावे लागले. आम्ही अगदी थोडक्यात बचावलो होतो. नंतर परत येईतोचा संपूर्ण प्रवास आम्ही अगदी डॉट पासष्टवर केला हे तुम्ही ओळखले असेलच. :)
द्वारा पोस्ट केलेले भानस येथे 7:55 AM
..खर आहे..'मामा'..आम्हीपण कॉपला मामाच म्हणतो..मी पण मागच्या वीकअ‍ॅड्ला लास-वेगास ला असाच जीव मुठीत धरुन गाडी चालवत होतो..असो..मजा आली
प्राजक्त खूप छान वाटले,तुम्ही मनापासून लिहीलेत. असाच लोभ राहू द्या.
भाग्यश्री,अग सेम टू सेम. नवरा आणि मुलगा मला नेहमी धमक्या देत असतात मी ड्रायव्हिंगला बसले की.
म्हणजे तुही लकी ठरलीस की.:) सीमा, धन्स ग.
आम्ही मुम्बईकर पण त्याना मामाच (पांडू
पण फरक एवढाच आहे की आमचे मामा थोडेसे अरेराविच्या स्वरात असतात तर तिकदाले मामा मृदु असतात...
असो......सर्वे मामा लोक सारखेच....
गणेश, मी पण मुंबईकरच.:) आपले मामा प्रथम अरेरावीच्या आणि नंतर खिशाच्या भाषेत.चालायचेच. प्रतिसादाबद्दल धन्यवाद.
आपापले रोजचे नियमित उद्योग नित्यनेमाने करत असताना अनेकविध घटना स्वत:च्या आयुष्यात व आजूबाजूला घडत असतात. त्या मनावर कधी ठळक छाप ठेवतात तर कधी कुठेतरी अंधूक नोंद होते. वेगवेगळ्या मन:स्थितीत त्या नोंदी पुन्हा पृष्ठावर येतात... त्यांचा धांडोळा घेण्याचा हा प्रयत्न.
आपण आवर्जून वाचलेत, अभिप्राय दिलात, मन:पूर्वक आभार
झंडा उंचा रहे हमारा
प्रेममयी शब्दांच्या पलीकडले, काही मूक संवाद खीर किमान एवढा तरी हक्क मला आहेच ना
कधी दाटू येता पसारा घनांचा, कसा सावळा रंग होतो मनाचा असे हालते आत हळूवार काही, जसा स्पर्श पाण्यावरी चांदण्याचा, आपले सर्वांचे सहर्ष स्वागत
आयुष्यातील वेगवेगळ्या टप्प्यात कर्मानुसार दरमजल सुरू आहे.
भानस चे विजेट तुमच्या ब्लॊगवर जोडा
" ई-बुक - पोटोबा "
पोटोबा-१ डाऊनलोड करण्यासाठी समोरच्या पुस्तकावर क्लिक करा "पोटोबा"चं पहिलं "ई-बुक" खाली भाग्यश्रीच्या मदतीशिवाय शक्य नव्हते. चला तर मग - खादाडी सुरु करुया
उद्याची आशा नको आता......
आज बुलावा आया हैं........
काळ आला होता पण वेळ.....
महान पॉप गायक - मायकल जॅक्सनचे आकस्मिक निधन.....
कतरा कतरा मरत राहतो.....
आयुष्यात एक क्षण भाळण्याचा..... शेवट......
आयुष्यात एक क्षण भाळण्याचा........पुढे.....
आयुष्यात एक क्षण भाळण्याचा........ उरलेले सांभाळण्...
हम भी आपके जहन मे बस गये...
ओपन चॅलेंज देऊन तो गेला......
जे जाणवतं ते नेहमीच सत्य नसतं....
आणि ते मला सोडून गेले...
एक, दूसरा, तिसरा... अरे चौथाही....
उघडा बुवा, असेल कोणी तरी...
कुठे कुठे आणि कसे जपायचे
आणि मला डोहाळे लागले...
वर म्हणेल, तुमचा उर्वरित दिवस शुभ जाओ
मी, सायकल आणि म्हातारी.....
अढळ स्थान (3) अनुभव (38) अनुभव-प्रकटन-गंमत (37) अनुभव-प्रकटन-विचार (56) अनुभव-प्रकटन-विचार-- कथा (2) आनंद - मनातले (14) कथा (31) कविता (17) खाउगल्ली (74) तुकडा तुकडा चंद्र (3) निसर्ग (2) निसर्ग जीवन समाज प्रदुषण (10) पर्यटन (4) पुस्तक परिचय-साहित्य (3) प्रगती-तांत्रिक-चित्रफिती-असेच काही आवडलेले (10) भारलेपण (8) मनातले (3) मुक्तक विचार जीवन (79) मुक्तक विचार जीवन-गंमत (11) मुक्तक विचार जीवन (5) रंगकर्मी-प्रयत्न (7) विचार (10) शुभेच्छा (11) स्वर-संगीत-आनंद (11) स्वर-संगीत-आनंद-कला (4) हलकेफुलके (1)
खाण्यासाठी जन्म आपुला ... जन्मभरच तर खाणे ...
डोक्यात भुणभुणणारा मराठी भुंगा
बायकोची अदलाबदली- वाइफ स्वॅप
पराधीन आहे जगतीं पुत्र मानवाचा.........
ज्ञात - अज्ञात अनाम विरांना कोटी कोटी दंडवत
तांदुळाचे लाडू ( तंबिटाचे लाडू )
नवीन वर्षाच्या हार्दिक शुभेच्छा
डाळ ढोकळी - वरणफळे.


येणार ... येणार ... येणार... | ऐसीअक्षरे

येणार ... येणार ... येणार...
बुधवार ४ नोव्हेंबरपासून येणार ... येणार ... येणार...
है हिम्मत, तो आजा ४ नवंबर को.
लायनीवर या आणि वाचा नव्वदोत्तर
आजा वाच ले, वाच ले, वाच ले मेरे यार तू वाच ले.
श्रेय - संदीप देशपांडे, चिंतातुर जंतू
किती झगरमगरपणा करणारात दिवाळीच्या नावाखाली
सांगोवांगीच्या गोष्टी म्हणजे विदा नव्हे.
 शुक्रवार असल्यासारखं वाटू लागलय
आएगा आएगा आएगा ... आएगा ... आएगा आनेवाला ...
दिवाळी अंकात कबाबच्या पाककृती
दिवाळी अंकात कबाबच्या पाककृती येणार की काय
क्र. १ आणि ४ प्रचंड डूबियस टेष्टीत वाटले.
क्र. ३ची शब्दयोजना इतकी थेट नसती, थोडे साटल्य राखले असते, तर कदाचित बहार येऊ शकली असती. तूर्तास नुसतेच सड़कछाप वाटत आहे.
(बाकी क्र. २मध्ये जे काही म्हणायचे असावे, ते पूर्णपणे डोक्यावरून गेल्याने त्याबद्दल पास.)
असो. ज्याचेतिचे अभिव्यक्तिस्वातंत्र्य. अधिक काय लिहावे
१ आणि ४ फारसे रुचले नाही.
 गाय छाप की औलाद प्रचंड
 गाय छाप की औलाद प्रचंड आवडलं आहे रंग थोडा खाकी हवा होता.
१ आणि ४ बद्द्ल न'वी' बाजूशी सहमत.
१ मुळे ऐसीच्या उद्देशांविषयी शंका उपस्थित होते आहे.
४ मधली भाषा तरी हायब्रीड आहे त्यामुळे थेट नाही वाटत.
ही दोन्ही चित्रे अगदी "इन बॅड टेस्ट" आहेत हे सांगितल्याशिवाय रहावलं नाही.
खास नव्वदोत्तरी (खरंतर फेसबुकोत्तरी) झगरमगर आहे नुस्ती
वाट पाहत आहेतच सगळे.. आता होऊनच जाऊ दे
लव्ह अ‍ॅड लेट लव्ह
'सड़कछाप', 'इन बॅड टेस्ट' इ.
'सड़कछाप' किंवा 'इन बॅड टेस्ट' ही नव्वदोत्तरी काळातल्या साहित्याची खास वैशिष्ट्यंच आहेत. त्यामुळे ज्यांना हे तसं वाटतंय त्यांचे आभार.
"ही जीवांची इतकी गरदी जगात आहे का रास्त |
भरती मूर्खांचीच होत ना" "एक तूच होसी ज्यास्त" ||
'सड़कछाप' किंवा 'इन बॅड टेस्ट'
'सड़कछाप' किंवा 'इन बॅड टेस्ट' ही नव्वदोत्तरी काळातल्या साहित्याची खास वैशिष्ट्यंच आहेत.
अंकात ढासळती मूल्य, जुने सिन्मे/गाणी कशी चांगली होती हा मुख्य मुद्दा नसावा अशी अपेक्षा करतो. अंकाची वाट पहात आहेच.
जुने सिन्मे आणि गाणी कशी चांगली होती हे आजकाल वाचल्यावाचल्याच डोक्यात जातं
जुने सिनेमे आणि गाणी चांगली होती.
(असे माझे मत असो वा नसो, पण तरीही. You asked for it.)
अंकात ढासळती मूल्य, जुने
अंकात ढासळती मूल्य, जुने सिन्मे/गाणी कशी चांगली होती हा मुख्य मुद्दा नसावा अशी अपेक्षा करतो. अंकाची वाट पहात आहेच.
 )नी लिहिलेले चिक्कट अनुभव वगैरे.
गुलजार यांना वाढदिवसाच्या शुभेच्छा
जन्मदिवस : सम्राट अशोकाच्या लेखातील लिपीचा शोध लावणारा संशोधक व पुरातत्त्वज्ञ प्रिन्सेप जेम्स (१७९९), आद्य ऐतिहासिक नाट्यलेखक विनायक कीर्तने (१८४०), समाजसुधारक कृष्णराव केळुसकर (१८६०), लेखिका प्रतिभा रानडे (१९३७), माजी पंतप्रधान राजीव गांधी (१९४४), 'इन्फोसिस'चे संस्थापक नारायण मूर्ती (१९४६), अभिनेता रणदीप हूडा (१९७६)
मृत्युदिवस : रक्तपेशींचे विकार शोधण्याची पद्धत शोधणारा नोबेलविजेता पॉल एहलरिच (१९१५), नीळ बनवणारा अडॉल्फ व्हॉन बायर (१९१७), लेखक, पत्रकार माधव दामोदर अळतेकर (१९५९), उच्च दाबाच्या भौतिकशास्त्रावर संशोधन करणारा नोबेलविजेता पर्सी ब्रिजमन (१९६१), अणुभौतिकशास्त्रज्ञ पॉल डिरॅक (१९८४), जादूगार रघुवीर (१९८४), ज्ञानपीठ पुरस्कारविजेते लेखक गोपीनाथ मोहंती (१९९१), गुजराथी नाटककार प्रागजी डोसा (१९९७), विश्वरचनाशास्त्रज्ञ फ्रेड हॉयल (२००१), इतिहासकार राम शरण शर्मा (२०११), लेखक, संपादक, विवेकवादी विचारवंत व सामाजिक कार्यकर्ते डॉ. नरेंद्र दाभोलकर (२०१३)
१८२८ : राजा राममोहन रॉय यांनी कर्मकांड, पुरोहितवर्ग, जातीभेद, अस्पृश्यता नाकारणाऱ्या 'ब्राह्मो समाजा'ची स्थापना केली.
१८८५ : इंडियन नॅशनल कॉग्रेसची स्थापना.
१८९७ : सर रोनाल्ड रॉस यांनी अॅनॉफिलीस जातीच्या डासांमुळे मलेरियाचा प्रादुर्भाव होतो हे शोधून काढले.
१९०० : जपानने चौथीपर्यंतचे शिक्षण सक्तीचे केले.
१९२० : पहिली व्यावसायिक रेडिओ वाहिनी अमेरिकेत डेट्रॉईटमध्ये सुरू.
१९४० : हद्दपार रश्यन क्रांतिकारक लेऑन ट्रॉस्कीवर हल्ला, दुसऱ्या दिवशी मृत्यु.
१९५३ : सोव्हिएत संघाने आपण हायड्रोजन बॉम्बची चाचणी केल्याचे कबूल केले.
१९६० : सेनेगलने स्वतःला स्वतंत्र जाहीर केले.
१९७७ : व्हॉयेजर-१चे प्रक्षेपण.
१९८८ : आठ वर्षे चाललेल्या युद्धानंतर इराण-इराकमध्ये युद्धबंदी.
१९९१ : इस्टोनियाने स्वतःला सोव्हिएत संघापासून स्वतंत्र जाहीर केले.
२०१३ : 'साधना'चे संपादक, विवेकवादी विचारवंत व अंधश्रद्धा निर्मूलन चळवळीचे अध्वर्यू डॉ. नरेंद्र दाभोलकर यांची अज्ञात मारेकऱ्यांकडून हत्या.
दिवाळी अंक - २०१५
भा. रा. भागवत विशेषांक
नवीन संकेताक्षरासाठी विनंती करा.
सध्या कोण कोण आलेले आहे
सध्या 10 सदस्य आलेले आहेत.
ऐशा रसां ऐसे रसिक...
ऐसीअक्षरे संस्थळाची उद्दिष्टे - मार्गदर्शक तत्त्वे - धोरणे